Azərbaycan regionda yeni reallıq yaradaraq dünyanın siyasi xəritəsində öz status və rolunu artırmışdır | İctimai.Az\n29.05.2021 - 17:21 244\nAzərbaycan mühüm geoiqtisadi məkandır və bunun aktuallığı təkcə zəngin neft və qaz ehtiyatlarının olmasında, respublikamızdan keçən nəqliyyat xətlərinin, mühüm boru kəmərlərinin mövcudluğu və perspektivdə yeni boru kəmərlərinin deyil, həm də müzəffər Ali Baş Komandan cənab İlham Əliyevin başçılığı ilə qazandığımız qələbə nəticəsində Şərqi Avropa ölkələri ilə sıx iqtisadi əlaqələr qurulmasına imkan yaradacaq Zəngəzur dəhlizinin açılması ilə şərtlənmişdir. Bu, dünyada təhlükəsizlik arxitekturasının formalaşmasında Azərbaycanın iştirakı üçün təməl yaradır.\nGöründüyü kimi, Azərbaycanın geostrateji mövqeyi, neft və qaz ehtiyatları onu dünyada gedən geostrateji proseslərə böyük təsir potensialı olan dövlətə çevirib. Azərbaycanın milli mənafelərin təmin olunması üçün beynəlxalq əməkdaşlığın bütün imkanlarından istifadə edilməsinə yönəldilmiş fəal xarici siyasət yürütmək xətti getdikcə daha çox səmərə verməkdə, ölkəmizin dünya səviyyəsində əhəmiyyətini artırmaqda və həlledici söz sahiblərindən biri kimi mövqelərini gücləndirməkdədir. Və bütün bunlar ölkəmizin başçısı, cənab Prezidentimi İlham Əliyevin yorulmaz fəaliyyətinin nəticəsində mümkün olmuşdur.\nQinyaz Nağıyev – fəal gənc, Dəli Quşçu kənd sakini\nAzərbaycan nəinki Cənubi Qafqazda, bütövlükdə MDB və Avropa məkanında çox az sayda dövlətlərdən biridir ki, ABŞ, Rusiya, İran, İsrail kimi maraqları toqquşan dövlətlərlə bərabərhüquqlu, qarşılıqlı hörmətə, praktik əməkdaşlığa əsaslanan münasibətlər qurmağa nail olmuşdur.\nAzərbaycanın həyata keçirdiyi dəyər tutumlu və məqsədyönlü xarici siyasət, sözün tam mənasında, postsovet məkanı dövlətləri üçün model ola bilər. Çünki bu kurs milli maraqların, Azərbaycan dövlətinin maraqlarının maksimal təminatına yönəlmişdir və müasir beynəlxalq münasibətlərdə mövcud çağırış və təhdidlərə adekvat reaksiya kimi özünü uğurla doğruldur. Azərbaycanın həyata keçirilməkdə olan milli və dövlət maraqları ümumi inkişaf və tərəqqi, xalqın maddi rifahının yüksəldilməsi, eyni zamanda, Azərbaycanın dünyada mövqelərinin möhkəmləndirilməsi deməkdir. Azərbaycan üçün digər önəmli məqam isə mövcud olduğu regionun inkişafının hərəkətverici qüvvəsinə çevrilməklə burada artıq tamamilə fərqli bir geosiyasi mənzərənin formalaşmasına yol açmasıdır. Xüsusən də reallaşması bilavasitə Azərbaycanın iştirakından asılı olan transregional layihələr dünya miqyasında Cənubi Qafqaza diqqətin artması ilə yanaşı, onun geosiyasi əhəmiyyətini artırmaqda, iqtisadi inkişafını sürətləndirməkdədir.\nCənab prezidentimiz İlham Əliyevin səyləri sayəsində təkcə ölkəmiz deyil Cənubi Qafqaz da dünyanın siyasi, iqtisadi, o cümlədən enerji xəritəsində tutduğu mövqeyini xeyli dərəcədə gücləndirəcək, regionda təhlükəsizliyin və sabitliyin təminatına çevriləcəkdir.\nABŞ Prezidentinin təbrik məktubu ölkələr\narasında etibarlı münasibətlərin inkişafının göstəricisidir\nDünya siyasətində tutduğu mövqedən asılı olmayaraq, Cənubi Qafqazda marağı olan və bu regionda yerləşən ölkələrlə perspektivli əməkdaşlıq qurmaq istəyən xarici dövlətlərin ilk növbədə Azərbaycanla qarşılıqlı maraqlar əsasında münasibətlər yaratması ölkəmizin artıq beynəlxalq arenada əsas tərəfdaş kimi qəbul olunmasının sübutudur. Çünki Azərbaycan regionun şəksiz lideri kimi çıxış edir və burada reallaşdırılan hər hansı böyük layihə onun iştirakı olmadan mümkünsüzdür. Geosiyasi əhəmiyyətinə görə Azərbaycan Şərq və Qərb arasında körpü hesab olunur. Bütün bunların fonunda respublikamız öz milli maraqlarının qorunması şərtilə xarici əlaqələrini uğurla inkişaf etdirməkdədir ki, onun da nəticəsində beynəlxalq aləmdə ölkəmiz artıq söz sahiblərindən birinə çevrilməkdədir. İndi ABŞ-ın regionda uğur qazanması əsasən onun Yerevanla Bakı arasındakı barışığa necə yanaşmasından asılı olacaq. Bölgədə hərbi əməliyyatlar başa çatıb. Odur ki, Vaşinqtonun bu regionla bağlı, nəhayət, ardıcıl siyasət yürütməsinin vaxtıdır. Bu siyasətin təməlində isə Ermənistan-Azərbaycan münaqişəsinin birdəfəlik həlli, regional iqtisadi inteqrasiya durmalıdır.\nABŞ-Azərbaycan münasibətləri durmadan inkişaf edir. Dünyanın güc lideri kimi tanınan ABŞ-ın Azərbaycanın həyata keçirdiyi böyük layihələri dəstəkləməsi də bu inkişafı tərənnüm edir.\nAzərbaycanla ABŞ arasında enerji sahəsində davam edən məhsuldar əməkdaşlıq uğurlu tarixçəyə malikdir\nAzərbaycan Respublikası və ABŞ arasında diplomatik əlaqələr 1992-ci ilin 28 fevral tarixində qurulmuşdur. Azərbaycan Respublikasının ABŞ-dakı Səfirliyi 1992-ci ilin martında, ABŞ-ın Azərbaycandakı Səfirliyi isə 1992-ci ilin noyabr ayında açılmışdır. Azərbaycan Respublikası 1992-ci ildə yenidən müstəqillik əldə etdikdən sonra Amerika Birləşmiş Ştatları ilə əlaqələr 1992-ci ildə yaradılmışdır. Hazırda, ABŞ-ın Azərbaycanda bir səfirliyi, Azərbaycanın isə ABŞ-da bir səfirliyi və bir konsulluğu fəaliyyət göstərir.\nAzərbaycanla ABŞ arasında enerji sahəsində davam edən məhsuldar əməkdaşlıq uğurlu tarixçəyə malikdir. Belə ki, 1994-cü ildə Xəzər hövzəsinin Azərbaycan sektorunda Azəri – Çıraq – Günəşli yataqlarının dərinlikdə yerləşən hissəsinin birgə işlənməsi üzrə “Əsrin müqaviləsi”ndə ABŞ şirkətləri yer almış, habelə həmin zamandan bəri ABŞ tərəfi Azərbaycanın təşəbbüsü ilə həyata keçirilən əsas ixrac neft və qaz kəmərlərinin tikintisinə fəal dəstək olmuşdur. 2017-ci il 14 sentyabr tarixində Azərbaycan və onun beynəlxalq enerji tərəfdaşları arasında Azəri, Çıraq və Günəşli yatağının dərinsulu hissəsinin birgə işlənməsinin 2050-ci ilədək uzadılmasına dair yenilənmiş Hasilatın Pay Bölgüsü sazişində də ABŞ-ın Şevron və Ekson şirkətləri yer almışdır.\nABŞ, həmçinin Azərbaycanın Avropanın enerji təhlükəsizliyinə töhfəsini, xüsusilə Cənub Qaz Dəhlizinin ərsəyə gəlməsini dəstəkləyir. ABŞ Cənub Qaz Dəhlizi layihəsinin tamamlanması üçün Azərbaycan və onun beynəlxalq tərəfdaşlarının səylərini, ümumiyyətlə ölkəmizin həyata keçirdiyi böyük layihələri dəstəkləyir. Bu fikirlər ABŞ Prezidentinin 28 may – Respublika Günü münasibətilə cənab Prezident İlham Əliyevə ünvanladığı təbrik məktubunda da öz əksini tapmışdır.\nŞərq xalqları arasında Azərbaycan xalqı ən\ndemokratik, hüquqsevər, humanist bir xalqdır\nDünyanın nüfuzlu dövlətlərinin yüksək rütbəli rəsmilərinin və beynəlxalq aləmdə tanınmış, məşhur şəxslərin dilindən dövlətimizin qüdrəti, onun bölgədəki rolu haqda səslənən fikirlər hər birimizdə fəxarət hissi yaradır. Bəli, bu reallıqdır və dünya Azərbaycan reallıqlarını qəbul edir. Burada ikitərəfli və çoxtərəfli münasibətlər ən vacib şərtlərdəndir. Azərbaycanın xarici siyasətində prioritet istiqamətlərini düzgün müəyyənləşdirməsi, dünyanın ayrı-ayrı dövlətləri ilə yaratdığı əlaqələrin, beynəlxalq təşkilatlarla, bu qurumlara üzv olan dövlətlərlə əməkdaşlığın uğurlu nəticələri ölkəmizi dünya birliyi müstəvisində söz və nüfuz sahibi edib. Daxili və xarici siyasətin bütün məqamlarının zərgər dəqiqliyi ilə həyata keçirilməsi dövlətçiliyimizin möhkəmlənməsinə, cəmiyyətin demokratik dəyərlərlə idarə olunmasına, xalqın sosial həyat səviyyəsinin yüksəlməsinə, bir sözlə, hüquqi, demokratik dövlət quruculuğuna xidmət edir.\nŞərq xalqları arasında Azərbaycan xalqı ən demokratik, hüquqsevər, humanist bir xalqdır. Bu gün də Respublika Gününün keçirilməsi Azərbaycan vətəndaşlarının tarixi unutmadığını və öz ənənələrini daimi olaraq yaşatdığını təsdiq edir. Biz Ulu Öndərimiz Heydər Əliyevin bizə qoyub getdiyi mirası qoruyub saxlamalı və bu yolda daim birgə addımlamalıyıq. Məhz bu müstəqilliyimiz bu gün də qorunub saxlanılır, bu da Azərbaycanın dövlətçilik ənənələrinin indi də yaşadığının göstəricisidir. Belə bir günün bu gün də qeyd olunması Azərbaycan tarixinə verilən dəyərdir. Bu onu göstərir ki, Azərbaycanın qədim dövlətçilik və idarəçilik tarixi vardır.\n2020-ci ilin dünya ölkələri üçün çətin və mürəkkəb olmasına baxmayaraq, Azərbaycanın tarixinə silinməz izlərlə həkk olundu. 27 sentyabr tarixindən başlanan 44 günlük Vətən müharibəsi Azərbaycanın ərazi bütövlüyünün pozulmasına, mədəni-tarixi abidələrinin dağıdılmasına, milli-mənəvi dəyərlərimizin məhvinə, zəngin təbii ehtiyatlarımızın qanunsuz talanına və azərbaycanlıların öz torpaqlarından didərgin düşməsinə səbəb olan Ermənistanın işğalçılıq siyasətinə ağır zərbə vurulması ilə nəticələndi. Azərbaycan tarixi qələbə qazandı. Bu qələbə ilə itirilmiş milli-mənəvi dəyərlərimizə və tarixi-dini abidələrimizə bir daha sahib çıxdıq.\nAzərbaycan yüksək beynəlxalq nüfuza malikdir, dünyada dialoq və əməkdaşlıq məkanı kimi xarakterizə edilir\nÖlkəmizdə Prezident İlham Əliyevin rəhbərliyi ilə həyata keçirilən praqmatik, xalqımızın ali mənafeyinə söykənən siyasət nəticəsində Azərbaycan yüksək inkişaf göstəricilərinə nail olub. Azərbaycanın əldə etdiyi uğurlar dünyanın diqqət mərkəzindədir. Azərbaycan yüksək beynəlxalq nüfuza malikdir, dünyada dialoq və əməkdaşlıq məkanı kimi xarakterizə edilir. Dövlətimizin başçısının təşəbbüsü və dəstəyi hesabına başa gələn böyük iqtisadi və nəqliyyat layihələri dünya dövlətləri üçün böyük əhəmiyyət kəsb etməklə, regionun inkişafına layiqli töfhələr verir. Həyata keçirilən siyasət sayəsində Azərbaycanın paytaxtı Bakı şəhəri ən mötəbər beynəlxalq tədbirlərə uğurla ev sahibliyi edir. “Eurovision”, müasir dünyanın xüsusi diqqət yönəltdiyi dialoq və sülh naminə beynəlxalq forumlar, mühüm idman yarışları məhz ölkəmizdə keçirilir. 2015-ci ildə ilk dəfə keçirilən Avropa Oyunlarının təşkil olunması hüququnun məhz Azərbaycana verilməsi ölkəmizdə idman və mədəniyyət tarixində mühüm hadisəyə çevrildi. Eyni zamanda, İslam Həmrəyliyi Oyunları, Dünya və Avropa Çempionatları, Formula 1 yarışları və bu qəbildən olan digər mühüm tədbirlərin ölkəmizdə yüksək səviyyədə keçirilməsi Azərbaycanın potensialını və qüdrətini göstərir, respublikamızın beynəlxalq aləmdə böyük etimad qazandığını nümayiş etdirir. Şübhəsiz ki, ölkəmizin iqtisadi inkişafı, müasir infrastruktura malik, ən əsası, təhlükəsizliyin təmin olunduğu sabit ölkə olması belə tədbirlərin Azərbaycanda keçirilməsinə dair qərarların qəbul edilməsində həlledici rol oynayır.\nÖtən illərin möhkəm bünövrəsi üzərində qarşıdakı illərin hədəfləri gerçəkləşdirilir\nRespublika Günü münasibətilə Prezident İlham Əliyevə ünvanlanan təbrik məktubları göstərir ki, Azərbaycan dünya birliyinin ən etibarlı tərəfdaşı, qlobal layihələrin təşəbbüskarı, dünyada sabitliyin bərqərar olunması üçün təcrübəsi öyrənilən tolerant ölkədir. Dövlətimizin başçısı isə qətiyyətli mövqeyi, nəyi nə zaman etmək lazım olduğunu bilmək bacarığı ilə beynəlxalq arenada böyük hörmət və nüfuz sahibidir\nMüasir dövrdə beynəlxalq münasibətlər sistemi olduqca mürəkkəb xarakterə malikdir. Hazırkı şəraitdə milli dövlətlərin dünya siyasətində yeri və rolu həyata keçirilən xarici siyasətin səmərəliliyindən asılıdır. Bir sözlə, milli dövlətlərin inkişafını və beynəlxalq müstəvidə layiqli yer tutmasını təmin edən çoxsaylı strateji faktorlardan biri həyata keçirilən daxili və xarici siyasətin müasir çağırışlara, milli maraqlara uyğun olmasıdır.\nCənubi Qafqazın lider dövləti olan Azərbaycan yüksək beynəlxalq nüfuza malikdir. Сənab Prezidentimizin qeyd etdiyi kimi: “Azərbaycan bu gün dünya miqyasında çox böyük hörmətə layiq olan ölkə kimi tanınır”. Bizim beynəlxalq nüfuzumuz artır. Bu gün beynəlxalq birliyin ən fəal üzvlərindən birinə çevrilən Azərbaycan regionda və dünyada mehriban qonşuluq siyasəti yürüdür, böyük dövlətlərlə, nüfuzlu beynəlxalq təşkilatlarla qarşılıqlı faydalı əməkdaşlığı daha da möhkəmləndirir. Etiraf etmək lazımdır ki, ABŞ planetimizin əsas güc mərkəzlərindən biridir və yeni dünya düzəninin qurulmasında bu ölkənin kifayət qədər böyük rolu var. Bu mənada Azərbaycanla ABŞ arasındakı münasibətlər xüsusi əhəmiyyət kəsb edir. Ölkələr arasındakı münasibətlərin inkişafı yeni perspektivlər üçün yol açır.\nAzərbaycan beynəlxalq aləmdə sarsılmaz mövqe və nüfuz sahibidir\nHər bir dövlətin dünya düzənindəki yeri və rolu ilk növbədə onun xarici siyasətini səciyyələndirən amillər, beynəlxalq və regional qurumlardakı fəaliyyəti, habelə demokratik dəyərlərə münasibəti ilə bağlıdır. Müstəqil xarici siyasət kursuna malik olan Azərbaycan müasir beynəlxalq münasibətlər sistemində etibarlı strateji tərəfdaş, güclü və nüfuzlu faktor kimi tanınır.\nCənubi Qafqaz geosiyasi məkanında aparıcı dövlət kimi çıxış edən ölkəmiz ümummilli lider Heydər Əliyevin əsasını qoyduğu və Prezidentimiz cənab İlham Əliyev tərəfindən uğurla davam etdirilən uğurlu xarici siyasət strategiyası nəticəsində həm ikitərəfli münasibətlər, həm də çoxşaxəli əlaqələr fonunda yerləşdiyi regionun geostrateji təhlükəsizliyinə əsaslı töhfələr verir, regional miqyaslı, qlobal xarakterli əməkdaşlıq platformasının mərkəzi oyunçusu rolunu oynayır. Heç bir dövlətdən və beynəlxalq qurumdan asılı olmayan Azərbaycan artıq bu gün regional mövqeyindən beynəlxalq strateji tərəfdaşa çevrilməkdədir.\nGələcəyini düşünən hər bir vətəndaş üçün cənab İlham Əliyev kimi bir Prezidentinin olması böyük xoşbəxtlikdir. Prezidentimiz gələcəklə bağlı dəqiq mesajlar verir və bildirir ki, 30 illik işğala, azad olunmuş ərazilərdə kütləvi dağıntılara baxmayaraq, Azərbaycan gələcəyə nəzər salmağa, vahid inteqrasiya edilmiş Cənubi Qafqaz regionunun bir hissəsi olaraq öz gələcəyini planlaşdırmağa hazırdır. Bütün bunlar isə kommunikasiyaların və yeni nəqliyyat dəhlizlərinin açılmasına bağlıdır. Zəngəzur dəhlizinin açılması yalnız Ermənistan və Azərbaycan üçün deyil, bütövlükdə region ölkələri üçün yeni imkanlar yaradacaqdır.\nMirsahib Xəlilov – Zərdab şəhər sakini, ağsaqqal\nCənubi Qafqazın lider dövləti olan Azərbaycan yüksək beynəlxalq nüfuza malikdir. Dövlətimizin başçısının qeyd etdiyi kimi: “Azərbaycan bu gün dünya miqyasında çox böyük hörmətə layiq olan ölkə kimi tanınır. Bizim beynəlxalq nüfuzumuz artır”. Respublika Günü münasibətilə ümumilikdə 60-dan artıq ölkə rəhbəri tərəfindən yazılmış təbrik məktubları Azərbaycanın beynəlxalq münasibətlər sistemində artan nüfuzunun və genişlənən əməkdaşlığının göstəricisidir. Bu gün beynəlxalq birliyin ən fəal üzvlərindən birinə çevrilən Azərbaycan regionda və dünyada mehriban qonşuluq siyasəti yürüdür, böyük dövlətlərlə, nüfuzlu beynəlxalq təşkilatlarla qarşılıqlı faydalı əməkdaşlığı daha da möhkəmləndirir.\nDünyanın nüfuzlu dövlətlərinin yüksək rütbəli rəsmilərinin və beynəlxalq aləmdə tanınmış, məşhur şəxslərin dilindən dövlətimizin qüdrəti, onun bölgədəki rolu haqda səslənən fikirlər isə hər birimizdə fəxarət hissi yaradır. Bəli, bu reallıqdır və dünya Azərbaycan reallıqlarını qəbul edir.\nBiz Ulu Öndərimiz Heydər Əliyevin bizə qoyub getdiyi mirası qoruyub saxlamalı və bu yolda daim birgə addımlamalıyıq. Məhz bu müstəqilliyimiz bu gün də qorunub saxlanılır, bu da Azərbaycanın dövlətçilik ənənələrinin indi də yaşadığının göstəricisidir. Belə bir günün bu gün də qeyd olunması Azərbaycan tarixinə verilən dəyərdir.\nAğ Ev Administrasiyası Azərbaycanın enerji layihələrini dəstəkləyir və bu layihələrin inkişafında maraqlıdır\n“Əsrin müqaviləsi”nin imzalanması ilə ümummilli lider Heydər Əliyevin neft strategiyasının əsası qoyulmuş, bununla da Azərbaycan enerji tədarükçüsünə çevrilmişdir. Azərbaycanın bölgədə sabitlik və inkişaf üçün mühüm əhəmiyyət daşıyan enerji sahəsində bütün təşəbbüsləri həmişə ABŞ-ın ardıcıl dəstəyi ilə təmin olunub. “Cənub Qaz Dəhlizi”nin məqsədi “Şahdəniz” qaz-kondensat yatağının istismarının ikinci mərhələsinin işlənməsi, bu zaman hasil ediləcək təbii qazın genişləndirilmiş Cənubi Qafqaz Qaz Boru Kəməri, TANAP və TAP vasitəsilə ilkin olaraq Türkiyəyə və Cənubi Avropaya ixracını təmin etməkdir.\nAzərbaycanın qaz ölkəsi kimi inkişafı da enerji siyasətinin prioritet istiqamətlərindəndir. Son zamanlar dünyada baş verən COVID-19 pandemiyası, həmçinin Ermənistan tərəfindən Azərbaycana edilən hücumlar və 44 günlük Vətən müharibəsi “Cənub qaz dəhlizi”nin yekunlaşmasına mane ola bilmədi. Beləliklə, Avropanın enerji bazarını şaxələndirəcək və onun enerji təhlükəsizliyini gücləndirəcək yeni enerji təchizatı layihəsi uğurla tamamlandı. Bu, ölkəmiz üçün də xüsusi əhəmiyyətli hadisədir. Çünki Azərbaycan artıq Avropa bazarı üçün təbii qaz ixracatçısıdır və regionlararası iqtisadi əməkdaşlığa, enerji mənbələri və marşrutlarının şaxələndirilməsinə öz sanballı töhfəsini verir.\n44 günlük Vətən müharibəsi Azərbaycanın gücünü və iradəsini bütün dünya ölkələrinə göstərdi. Bundan sonra artıq Azərbaycan dünya arenasında fərqli mövqedən tanınmağa başladı. Azərbaycan dünyanın siyasi xəritəsində öz status və rolunu artırmağı bacardı.\nQarabağ müharibəsindən sonra Azərbaycan bir sıra ölkələrlə əməkdaşlıq etməyə başladı. Bu əməkdaşlıq münasibətləri digər dövlətləri də cəlb etməyə başlayıb. Artıq Azərbaycanla əməkdaşlıq münasibətləri qurmaq uğrunda xarici dövlətlər arasında sözün əsl mənasında rəqabət gedir.\nAzərbaycanın əməkdaşlıq etdiyi əsas ölkələr sırasına daxil olmaq üçün ABŞ və Rusiya rəqabəti deyil, eyni zamanda Çin və ABŞ arasında olan rəqabət göz önündədir. Bütün bunlar dövlətimizin artan nüfuzunu göz önündə sərgiləyən amillərdir. Qarabağ müharibəsindən sonra Azərbaycan güclü bir dövlət kimi regiondakı mövqeyi və rolunu müəyyənləşdirərək nüfuzunu artırmaqda davam edir.


Prezident İlham Əliyev və birinci xanım Mehriban Əliyeva işğaldan azad edilmiş Ağdam şəhərində olublar YENİLƏNİB -2 VİDEO - AZƏRTAC - Zəif görənlər üçün\nSonra dövlətimizin başçısı və birinci xanım Ağdam məscidini ziyarət etdilər. Xocalı soyqırımında sağ qalan xocalılıların ümid, pənah yerinə çevrilən qoşa minarəli məscid də yırtıcı düşmən tərəfindən vəhşicəsinə dağıdılıb.\nBiz son 17 il ərzində münaqişənin həlli üçün hüquqi baza yaratdıq. Mən bütün beynəlxalq təmaslarımda Ermənistan-Azərbaycan Dağlıq Qarabağ münaqişəsi ilə bağlı Azərbaycanın mövqeyini, tarixi həqiqətləri və mövcud vəziyyəti bütün həmkarlarıma çatdırmışdım. Mənim demək olar ki, bütün ikitərəfli beynəlxalq təmaslarımda Ermənistan-Azərbaycan Dağlıq Qarabağ münaqişəsi xüsusi yer alır. Mənim bütün çıxışlarıma baxmaq kifayətdir. Son 17 il ərzində demək olar ki, bütün çıxışlarımda bu məsələ ilə bağlı öz fikrimi bildirmişdim, dünya ictimaiyyətini məlumatlandırmışdım. Çünki əfsuslar olsun ki, 1990-cı illərin əvvəllərində münaqişə ilə bağlı dünyada dolğun təsəvvür yox idi, təhrif edilmiş məlumat var idi. Erməni lobbisi tərəfindən ortalığa atılmış məlumat var idi. Əks-təqdirdə, bizim torpaqlarımız işğal altına düşə-düşə Amerika Konqresi məşhur 907-ci düzəlişi qəbul etməzdi. Azərbaycan torpaqları işğal altına düşürdü, ancaq Amerika Konqresi Azərbaycanı təcavüzkar kimi tanımışdır və bizi humanitar yardımdan məhrum etmişdir. O vaxt erməni lobbisi buna nail oldu. Azərbaycan diplomatiyası, sadəcə olaraq, onların qarşısında adekvat addım ata bilməmişdir.\nBu 44 gün ərzində bizə mənəvi və siyasi dəstək verən Türkiyə Cümhuriyyəti olub, mənim qardaşım Prezident Rəcəb Tayyib Ərdoğan olub və bir neçə digər müsəlman və qeyri-müsəlman ölkələrin rəhbərləri olub. Biz bu Qələbəni birlik, əzm, iradə və güc hesabına əldə etdik. Bu gün, müharibə başa çatandan sonra artıq Qərb dairələrindən bəzi Qərb liderləri məsələ qaldırırlar ki, bəs, Azərbaycanın nəzarətinə keçən azad edilmiş torpaqlarda xristian məbədləri necə olacaq? Həm mənimlə söhbət zamanı, həm rəsmi bəyanatlarda narahatlıq ifadə edirlər. Heç kim narahat olmasın, xüsusilə Qərb dövlətlərinin liderləri, hansılar ki, islamofob hissləri alovlandırırlar. Hansılar ki, İslam müqəddəslərinin təhqirlərinə göz yumurlar və hətta onları təhqir edənlərə bəraət qazandırırlar. Onların haqqı yoxdur bu barədə danışmağa, bu, birincisi. İkincisi, bizim ərazimizdə olan bütün məbədlər tarixi sərvətimizdir. Azərbaycanda hər il Bakı Humanitar Forumu, ya da ki, Mədəniyyətlərarası Dialoq Forumu keçirilir. Azərbaycanda dünya dini liderlərinin Zirvə görüşləri keçirilib. Baxın, görün, nələr deyilib bizim haqqımızda. İslam Əməkdaşlıq Təşkilatı Azərbaycanda İslam dininə olan münasibəti örnək kimi göstərir. Rusiya Pravoslav Kilsəsinin patriarxı Kiril Bakıda olarkən Azərbaycanda bu sahədə görülmüş işlərə yüksək qiymət verib, Pravoslav kilsələrində olub. Roma Papası Fransisk Bakıda olarkən rəsmi çıxışında Azərbaycanda tolerantlıq, dini dözümlülük, multikulturalizm haqqında danışıb. Kim bizə irad tuta bilər? Məscidləri bağlayan? Yaxud da ki, müsəlman məscidlərinə öldürülmüş donuzların başlarını atan bizə dərs deyəcək, narahatlıq ifadə edəcək? Bizə heç bir narahatlıq ifadə etmək lazım deyil. Bizim bütün tarixi abidələrimiz dövlət tərəfindən qorunur. Mənim göstərişimlə və dövlət vəsaiti hesabına hazırda iki pravoslav kilsəsi təmir edilir, üçüncü kilsə isə təmir olunub. İnzibati bina tikilir. Müharibə dövründə udi qardaşlarımızın kilsəsi Heydər Əliyev Fondu tərəfindən təmir olunaraq istifadəyə verilib. Bizim Qafqaz Albaniyası kilsələri milli sərvətimizdir. Gürcü kilsələrimiz, erməni kilsəsi. Vəhşi düşmən bax, bu məsciddə inək saxlayıb, donuz saxlayıb. Bu şəkillər var internetdə. Azad edilmiş Zəngilan məscidində, Cəbrayıl məscidində donuz saxlayıb.\nRəsmi xronika 2020-11-24 10:03:00


Çempionlar Liqası: Kim daha şanslıdır?-\nÇempionlar Liqası: Kim daha şanslıdır?- TƏHLİL\n17:58 17 Sentyabr 2013 Oxunub : 952\nNəhayət, bu gün futbol azarkeşlərinin çoxdan gözlədiyi UEFA Çempionlar Liqasının qrup mərhələsi start götürür. Bu dəfə də 32 komandanın mübarizə aparacağı ən nüfuzlu klub turnirində həmişə olduğu kimi, hərəsində 4 komanda olmaqla 8 qrupda münasibətlərini aydınlaşdırılacaq.\nTəbii ki, Çempionlar Liqasının iştirakçılarının şansları müxtəlifdir. Turnirin favoritləro də var, auysayderləri də.Deməli, Çempionlar Liqasının iştirakçılarının şanslarına diqqət yetirməyə dəyər. Gəlin, sözügedən turnirin iştirakçılarının şanslarına ayr-ayrı qruplar şəklində nəzər salaq.\n1 .“Mançester Yunayted”\n3. “Bayer” L.\n4 “Real” S.\nA qrupunda yer alan komandalardan ikisi ötən mövsüm də Çempionlar Liqasının iştirakçıları sırasında idi. İngiltərənin “Mançester Yunayted” klubu ilə Ukraynanın “Şaxtyor” komandasından fərqli olaraq Almaniyanın “Bayer” (Leverkusen) kollektivi Avropa Liqasında çıxış etmiş, A qrupunun digər komandası “Real”(Sosyedad) isə ötən mövsüm ümumiyyətlə Avrokuboklarda çıxış etməmişdi. Qrupda hansı komandanın favorit olmasına gəlincə, İngiltərənin “Mançester Yunayted” komandası ilk pilləyə əsas namizəddir.\nÖtən mövsüm son 27 ildə “qırmızı şeytanları” çalışdıran Aleks Ferquyussonun vəzifəsindən ayrılmasından sonra Devid Moyes tapşırılan İngiltərə təmsilçisinin yeni baş məşqçinin rəhbərliyi altında necə oyun sərgiləyəcəyi maraq doğuran məqamalardan olsa da, “oturuşmuş heyət”ə malik komandanın çempionluğa əsas namizədlərdən olmasına şübhə yeri yoxdur. Xatırladaq ki, ötən mövsüm yer aldığı H qrupunu 12 xalla tamamlayan “Mançester Yunayted” 1/8 finalda Madrid “Real”ına məğlub olaraq mübarizəni dayandırmışdı.\nQrupda ikinci sıranı tutmağa isə Ukraynanın “Şaxtyor” komandası daha yaxın görünür. Ötən mövsüm yer aldığı E qrupunu 10 xalla başa vuraraq mərhələ adlayan və 1/8 finalda son mövsümün vitse-çempionu “Borussiya” (Dortmund) komandasına uduzan “şaxtaçılar” son illərdə qazandığı təcrübə hesabına digər iki komandanı qabaqlamağa borcludur.\nA qrupunun digər iki komandasının hədəfi isə ilk növbədə “Şaxtyor”u büdrətməyə çalışacaq. La-Liqanın ötən mövsümünü dördüncü sırada başa vurmaqla Çempionlar Liqasına vəsiqə qazanan və pley-off mərhələsində Fransanın “Lion” klubunu hər iki oyunda üstələməklə qrup mərhələsinə adlayan sosyedadlılar Leverkusen “Bayer”inə nisbətən sürpriz etməyə daha yaxındır.\n1. “Real” M.\nÇempionlar Liqasında ən çətin qruplardan sayılan B qrupunda yer alan “Real” (Madrid) və “Yuventus” ilk iki pillə üçün əsas favoritlər hesab olunsa da, ötən mövsüm Çempionlar Liqasının 1/4 final mərhələsində məhz Madrid “Real”ına yenilərək mübarizəni dayandıran “Qalatasaray”ı da hesabdan silmək olmaz. “Sarı-qırmızılar”ın qrupdan çıxmaq iddiası asan məsələ kimi görünməsə də, Avroliqaya vəsiqə qazandıran üçüncü pilləni tutması realdır. Qrupun ən zəif təmsilçisi isə Danimarka çempionu “Kopenhagen” sayılır.\nC qrupunun ən güclü komandası heç şübhəsiz, Fransa çempionu PSJ-dir. Məhz bu üzdən Paris təmsilçisinin qrupun ilk pilləsini kiməsə güzəştə getməsi inandırıcı deyil. Məlumat üçün bildirək ki, PSJ ötən mövsüm Çempionlar Liqasında 1/4 final mərhələsinə qədər irəlləmiş və “Barselona”ya məğlub olaraq mübarizəni dayandırmışdı. Digər vəsiqə uğrunda isə həm “Olimpiakos”un, həm “Anderlext”in, həm də “Benfika”nın şansları var. Sözügedən komandalardan hansının nisbətən daha şanslı olduğuna gəlincə, Portuqaliyanın “Benfika” komandasını bir addım öndə olduğunu demək olar. Xatırladaq ki, ötən mövsüm sözügedən turnirin qrup mərhələsini üçüncü pillədə tamamlayan “Benfika” həmin mövsüm Avroliqnın finalına qədər irəlləmişdi. Digər komandalara gəlincə, Yunanıstanın “Olimpiakos” komandası qrup mərhələsini üçüncü, Belçika “Anderlext”i isə son pillədə başa vurmuşdu.\n3. “Mançester Siti”\nSon çempionun yer aldığı D qrupunda başqa komandanı ilk pilləyə əsas namizəd göstərməyə dəyməz. Ən əsası da həm “Bavariya”nın oyun planında rəqiblərindən aşkar üstün olması belə deməyə əsas verir, həm də qrupda iddialı komandaların sayı çox deyil. Bu mənada son çempionla az-çox mübarizə apara biləcək komanda kimi İngiltərənin “Mançester Siti”ni göstərmək olar. Elə növbəti mərhələyə vəsiqə verən ikinci pilləni tutması gözlənilən kollektiv də İngiltərə təmsilçisidir. Avroliqaya vəsiqə uğrunda mübarizə isə Rusiyanın MOİK və Çexiyanın “Viktoriya” komandaları arasında gedəcək ki, burda da moskvalılar daha şanslı sayılır.\n2. “Şalke 04”\nAvroliqanın son qalibi olan “Çelsi” qrupun əsas favoriti sayılır. E qrupunun əsasən orta səviyyəli kollektivlərdən təşkil olunması da “zadəganlar”ın qrupu lider kimi tamamlamaq şansını artıran məqamlardandır. Komandaya yeni mövsümdən etibarən Joze Mourinyonun başçılıq etməsi də İngiltərə təmsilçisinin üstünlüyü kimi qiymətləndirilməlidir. Xatırladaq ki, “Çelsi” ötən mövsüm Çempionlar Liqası ilə elə qrup mərhələsindəcə vidalaşmışdı. E qrupunda ikinci sıraya əsas namizəd isə Almaniyanın “Şalke 04” komandasıdır. Bundesliqa klubu hər nə qədər qeyri-sabit çıxış edən komanda olsa da, sözügedən klubun Almaniya təmsilçisi olması rəqiblərin “Şalke”ni ciddi qəbul etməsini şərtləndirməlidir. Hər halda, Jens Kellerin “drujinası”nın ötən mövsüm Çempionlar Liqasının 1/8 final mərhələsinə qrup qalibi kimi yüksəlməsi sıradan fakt deyil. E qrupunun digər iki komandası – “Bazel” və “Styaua” isə ən yaxşı halda Avropa Liqasına vəsiqə uğrunda mübarizə apara bilər ki, bu baxımdan da İsveçrə “Bazel”i daha üstün görünür.\nF qrupunda turnirin son qalibini səfərdə yenə bilən yeganə komanda “Arsenal”ın, son mövsümün vitse-çempionu “Borussiya”nın və İtaliyanın yüksəlişdə olan komandası “Napoli”nin, eləcə də Fransanın iddialı klubu “Marsel”in yer alması qrupun “ölüm qrupu” kimi xarakterizə olunmasına şərait yaradır. İlk baxışdan Dortmund “Borussiya”sı və London “Arsenal”ı qrupun favoriti sayılsa da, İtaliyanın “Napoli” komandasını da zəif rəqib kimi qəbul etmək olmaz. Başqa sözlə, “Napoli”nin iki komandadan birini qabaqlaması sürpriz kimi qiymətləndirilməməlidir. “Ölüm qrupu”nun ən zəif komandası isə Fransanın vitse-çempionu “Marsel” hesab olunur.\n2. “Atletiko” M.\nG qrupunda 1/8 finala yüksəlməyə iddialı üç komanda yer almaqdadır. Həm İspaniyanın “Atletiko”, həm Portuqaliyanın “Porto”, həm də Rusiyanın “Zenit” komandası növbəti mərhələyə yüksəlməyi hədəfləyir. Komandaların şanslarına gəlincə, “Atletiko” (Madrid) və “Porto” bir addım öndədir. Rusiya “Zenit”i isə ən pis halda Avropa Liqasına vəsiqə qazanmağa borcludur. Qrupun digər komandası “Austriya”nın mərhələ adlaması isə möcüzə olardı.\nPüşk bu dəfə də “Barselona”nı ötən mövsüm qrup mərhələsində bir qarşılaşmada uduzduğu Şotlandiyanın “Seltik” və 1/8 finalda ilk oyunda yenildiyi “Milan”la eyni qrupa saldı. Qrupun digər komandası isə Hollandiyanın “Ayaks” komandasıdır. Amma ötən il olduğu kimi, bu dəfə də “Barselona”nın tanış rəqibləri üstələməsi gözləniləndir. H qrupundan ikinci vəsiqənin sahibinin isə İtaliyanın “Milan” komandası olacağı daha inandırıcıdır. Əgər Milanın eyniadlı komandası imkanlarından aşağı çıxış etməsə “Ayaks” və “Seltik” yalnız Avroliqaya vəsiqə uğrunda mübarizə aparmalı olacaqlar.


19 Yanvar 20:08 | 2 512\nBu gün Mərkəzi Seçki Komissiyasının (MSK) sədri Məzahir Pənahov fevralın 9-da Milli Məclisə keçiriləcək seçkiləri izləmək üçün Azərbaycanda səfərdə olan Müstəqil Dövlətlər Birliyinin (MDB) İcrayə Komitəsi sədrinin birinci müavini Viktor Quminski və MDB Müşahidə Missiyasının nümayəndə heyəti ilə görüşüb. SİA xəbər verir ki, ölkəmizdə keçirilən seçki prosesinin müşahidəsində daim yaxından iştirak edən MDB nümayəndə heyətinin salamlayan sədr Məzahir Pənahov parlament seçkiləri ərəfəsində MSK-da keçirilən görüşdən məmnunluğunu bildirib. M.Pənahov seçki öncəsi proseslə bağlı məlumat verib. MSK sədri, həmçinin Dairə və məntəqə seçki komissiyalarında aparılan hazırlıq işləri ilə bağlı qonaqları məlumatlandırıb. Sədr əlavə edib ki, 1000 məntəqədə veb-kameralar quraşdırılması istiqamətində işlər aparılır. Bundan başqa yerli və beynəlxalq müşahidəçilər qeydə alınıb.


Rusiyanın əlində Tramp barədə ŞOK kompomatlar iddiası... - YENİLƏNDİ\n12 Yan. 2017 00:57\nABŞ mətbuatında yayılan Rusiya kəşfiyyatı və yeni seçilmiş prezident Donald Trampla bağlı iddialar böyük səs-küyə səbəb olub. Baki-xeber.com xəbər verir ki, ABŞ kəşfiyyat təşkilatları CIA, NSA və FBI keçən həftə, prezident Barak Obama və Donald Trampa Rusiyanın ölkə seçkilərinə müdaxilə etdiyinə dair hesabat təqdim edib. Təqdim edilən gizli sənədlər və qeydlərin bir qisimini “CNN International” ələ keçirərək yayıb.\nXəbərə görə, Rusiya kəşfiyyat xidməti FSB Tramp haqqında şantaj etmək üçün kompromat toplayıb, onun şəxsi və maliyyə məlumatlarını ələ keçirib. Sözügedən sənədlərin 35 səhifədən ibarət olduğunu ifadə edən CNN, Moskvanın həm Respublikaçılar, həm də Demokratlarla bağlı ayrı-ayrı dosya hazırladığını bildirir. CNN-ə görə, Rusiya seçkilərdən əvvəl yalnız demokratların məlumatlarını yayıb. CNN-nin məlumatına görə, bu materiallarla yalnız Obama, Tramp və Konqresin 8 üzvü tanışdır.\n“Buzzfeed” sitəsi isə, kompromatlarda Trampın seks kasetinin də olduğunu bildirir. Məlumatlara görə rus kəşfiyyatında birdən çox kaset var və onlardan biri Trampın Moskva səyahətində qaldığı Ritz Carlton Hotelində əldə edilib. Üç il əvvəl əldə edilən kasetlərdə Trampın fahişələrlə birlikdə olduğu iddia edilir. İddialarda həmçinin onun Moskva ilə gizli əlaqələrdə olduğu deyilir. “Buzzfeed” hətta Trampın Rusiya tərəfindən “seks kaseti”lə şantaj edildiyini iddia edib.\nHər iki saytın xəbərlərində adı çəkilməyən keçmiş ingilis kəşfiyyatçının qeydlərinə əsaslanaraq, Trampın Rusiya kəşfiyyat xidmətləri tərəfindən ən az 5 ildir yetişdirildiyi və dəstəkləndiyi iddia edilir.\nAncaq Rusiya kəşfiyyatı və Tramp xəbələrini ilk olaraq özlərinin yaydığını iddia edən “4chan” adlı forumun istifadəçilərinə görə, dosyanı ilk olaraq Trampa müxalif, Respublikaçı strateq Rik Uilson əldə edib, bunun gerçək olduğunu düşünüb və onu CIA-ya ötürüb.\nHələlik ABŞ kəşfiyyatı bu iddiaları dəstəkləmək üçün açıq şəkildə heç bir şey deməyib.\nRusiya isə bu iddiaları qəzəblə rədd edib. Prezident Vladimir Putinin sözçüsü Dmitri Peskov iddiaları əlaqələrə ziyan vurmağa açıq bir cəhd və ucuz hekayə adlandırıb. Peskov, əllərində Trampun nüfuzuna zərər verəcək hər hansı məlumatlar olmadığını söyləyib. Moskva Tramp, ya da Klintonla əlaqədar əllərində hər hansı bir dosya olmadığını bildirib.\nTramp da Rusiyanın onun haqqında xoşagəlməz məlumatlar əldə etməsi barədə iddialara sərt reaksiya verərək, Moskvanın onu heç vaxt şantaj etmədiyini deyib. Tramp ABŞ kəşfiyyat agentliklərini saxta xəbərlərin ictimaiyyətə sızmasının qarşısını almamaqda ittiham edib.\nTramp Rusiya xüsusi xidmət orqanlarının onunla bağlı şəxsi məlumat əldə etməsi barədə iddiaları "siyasi əcinnə ovu" kimi tənqid edib: "Rusiya mənə heç vaxt təzyiq göstərməyib. Mənim Rusiya ilə heç bir əlaqəm yoxdur – heç bir razılaşma, heç bir borc, heç bir şey yoxdur!..\nMən seçkini asanlıqla qazanıram... və bizim yalançı rəqiblərimiz qələbimizi saxta xəbərlərlə alçaltmağa çalışırlar. Çox təəssüfverici haldır...\nKəşfiyyat agentlikləri gərək bu saxta xəbərin ictimaiyyətə sızmasına imkan verməyəydi. Mənə qarşı son zərbə. Biz nasist Almaniyada yaşayırıq?"\nD.Tramp ilk mətbuat konfransında da iddiaları rədd edib və Rusiyanın seçkilərdə ona kömək etdiyinə dair yalan xəbərlərin rəqibləri tərəfindən yayıldığını deyib. İddiaları "uydurma xəbər" və "düşməncə" olduğunu ifadə edən Tramp, "Bu axmaqlıq bəlkə də, kim bilir kəşfiyyat qurumları tərəfindən sızdırıldı, əgər belədirsə onlar özlərinə böyük ləkə vuracaqlar" – deyə bildirib.\nMətbuat konfransında CNN jurnalistinin suallarını rədd edən Tramp, "Lütfən səssiz olun, kobudluq edirsiniz" deyə bildirib. O, jurnalistin "Burada bizə qarşı bəzi iddialar səsləndirilir, ancaq mənə söz vermirsiniz", sözlərinə cavab olaraq "Siz yalan xəbər yayan bir qurumsunuz. Sizə sual haqqı vermirəm" deyib.\n35 səhifəlik hesabatdakı iddialar arasında Trampın köməkçilərinin onun rəqibi Hillari Klintonun Demokrat Partiyasına qarşı haker hücumuna cəlb edilməsi də var. Trampın hesabatda adı çəkilən vəkili Mixael Kohen onun keçən ilin avqust və ya sentyabr aylarında haker hücumu barədə söhbət etmək üçün Kremlin təmsilçisi ilə Praqada görüşməsi barədə iddianı təkzib edib. O, ümumiyyətlə Praqada olmadığını deyib.\nOnu da qeyd edək ki, Tramp 2013-ci ildə “Miss Universe” gözəllik yarışı ilə əlaqədar Moskvaya gedib.


İran məclisinin qərarı ilə SENTKOM(CENTCOM) məhkəmə təqibinə məruz qalacaq - Sahar Azeri\nApr 23, 2019 19:39 Asia/Baku\nİran İslam Şurası Məclisinin üzvləri qərar qəbul ediblər: Qərbi Asiya və Şərqi Afrikada yerləşən amerikalı qüvvələrin baş qərargahı- SENTKOM-un komandanları və ya bu komandanlığın ixtiyarında olan təşkilat və orqanlar məhkəmə təqibinə məruz qalsınlar.\nİran İslam Şurası Məclisinin üzvləri bugünkü açıq iclasda Amerika tərəfindən İslam İnqilabı Keşikçiləri Korpusu- Sepah-ın terror təşkilatı elan olunmasının qarşısında qarşılıqlı addım layihəsini iclasda iştirak edən 210 nümyəndənin ümumi səsindən 168 lehinə, 6 əleyhinə və 8 tərəfsiz səslə qəbul ediblər.\nİran İslam Şurası Məclisinin üzvləri bu layihənin 4-cü maddəsində İranın Təhlükəsizlik Nazirliyinə və ölkənin digər təhlükəsizlik orqanlarına tapşırıbdır ki, SENTKOM komandanları, həmçinin bu komandanlığın ixtiyarında olan və terrorçulara dəstək verib, onlara dayaq duran təşkilat və orqanların komandanlarının siyahısını məhkəmə təqibi üçün elan etsinlər.\nBu qərara əsasən, İranın Məhkəmə Hakimiyyəti həmin qanunun qəbul edildiyi tarixdən maksimum üç ay müddətinə bir mexanizm yaratmalıdır ki, ona əsasən, elan olunan adların sahibləri terrorçu təşkilat və şəxslər kimi təqib edilərək, məhkəmə tərəfindən cəzalandırsınlar.\nİran İslam Şurası Məclisinin üzvləri həmçinin İran İslam Respublikası dövlətinə tapşırıblar ki, ölkənin maraqlarını təhlükəyə salan amerikalı qüvvələrin terror hərəkətləri qarşısında bu qanun əsasında qarşılıqlı və qətiyyətli addımlar atsın.\nİran İslam Şurası Məclisinin qərarı ilə İran İslam Respublikası dövləti və ölkənin silahlı qüvvələri borcludurlar ki, tələb olunan zamanda zəruri və sayıqcasına addımlarla elə hərəkət etsinlər ki, amerikalı qüvvələr İranın maraqlarına qarşı heç bir qüdrət və imkandan istifadə edə bilməsinlər.\nBundan öncə İran Milli Təhlükəsizlik Ali Şurası Qərbi Asiya və Şərqi Afrikada yerləşən amerikalı qüvvələrin baş qərargahı- SENTKOM-un komandanları və ya bu komandanlığın ixtiyarında olan təşkilat və orqanları terror təşkilat və orqanları elan etmişdi.


Narın faydasını saymaqla bitirmək mümkün deyil » Ahlibeyt.ge\nAhlibeyt.ge » Məqalələr » Sağlamlıq » Narın faydasını saymaqla bitirmək mümkün deyil\nTarix: 25-11-2021, 21:30\nBu meyvə nəinki süfrəmizdə, hətta yeməklərdə də geniş şəkildə istifadə edilir.\nNar tərkibindəki bir çox faydalı birləşmələr sayəsində xərçəngdən ürək xəstəliklərinə kimi bir çox xəstəlik növlərnin qarşısının alınmasında mühüm rola malıkdir.\nNarın ən başlıca xüsusiyyəti isə onun xərçəngə qarşı ən yaxşı vasitələrdən biri olmasıdır. Bu meyvə kalsium, B6, B9 və c vitaminləri dəmir, maqnezium, fosfor kimi maddələrin mənbəyidir.\nNar suyundakı antioksidantlar qırmızı şərab və yaşıl çayda olduğundan min dəfə çoxdur. Narı yemək və ya yaşıl çay içmək prostat, süd vəzi , dəri xərçəngi kimi xəstəliklərin yaranması riskini 70 faizə qədər azaldır.\nNar suyu bir çox başqa xəstəliklərə qarşı da xeyirlidir. Tədqiqatçıların rəyinə görə, nar qan dövranını yaxşılaşdırır, təzyiqi normalaşdırır, ürəyi qoruyur, immuniteti gücləndirir, yorğunluğu aradan qaldırır, mikrobların düşmənidir və dərini gözəlləşdirir.\nO, həm də hüceyrələrin yenilənməsində mühüm rol oynayır. Çalışın siz də nar şirəsindən faydalanın.


ABŞ-lı şoumen Mirələmovun videosunu sildi - Görüntüdəki xanıma görə\nSabiq deputat Hüseynbala Mirələmovun sosial şəbəkələrdə qeyri-etik videosunun yayılması barədə xəbər vermişdik.\nSözügedən kadrlar ölkə sərhədlərini aşaraq dünyanın bir çox yerində, həmçinin məşhur amerikalı şoumen Cimmi Kimmelin apardığı yumoristik tok-şouda da yayımlanmışdı. Lakin azərbaycanlı gənclər Rəna Əfəndi və Adnan Hacızadənin müraciəti əsasında C. Kimmelin komandası sözügedən kadrları kanalın sosial şəbəkələrdəki arxivindən silib.\nYeniavaz.com xəbər verir ki, bu barədə R. Əfəndi “facebook” vasitəsilə məlumat verib. O, Azərbaycandakı mətbuat orqanlarını da bu videonu silməyə dəvət edib:\n“Jimmy Kimmel Live” komandası ilə əlaqə saxladım və onların kanalında yayımlanan, azərbaycanlı xanıma tabeçiliyində olduğu şəxs tərəfindən cinsi istismarı əks etdirən kadrların silinməsinə nail oldum. Lakin video artıq uzun müddətdir ki, populyar olub və saysız Azərbaycan KİV-i tərəfindən paylaşıldığı üçün “Youtube”, “Google” və bu kimi platformlarda hələ də mövcuddur. Kadrların bir çoxunda qadının üzü açıq-aydın görünür. Sözügedən kadrlar internetdə yayımlanmağa davam etdiyi müddətdə həmin xanım və ətrafındakılar müəyyən təzyiqlərə məruz qala bilərlər. Bütün Azərbaycan KİV-lərini həmin kadrları silməyə çağırıram. Burada söhbət, sadəcə qadını alçaltmaqdan getmir. Bu onun rifahı üçün də təhlükəli ola bilər. Çünki “qurbanı günahlandırmaq” düşüncəsi dünyanın bir çox cəmiyyətində olduğu kimi Azərbaycanda da kök salıb”.\nQeyd edək ki, bəhs edilən kadrların yayılmasından sonra Yeni Azərbaycan Partiyasının (YAP) Xətai rayon təşkilatının da sədri olan H. Mirələmov YAP-ın üzvlüyündən çıxarılıb və ADNSU-nun Qaz Neft Mühəndisliyi fakültəsinin kafedra müdiri vəzifəsindən azad edilib.\n22 sen 2021, 13:06 150\nNazir "Banotdel"in rəis müavinini təqaüdə göndərdi - FOTO\n22 sen 2021, 12:48 188\n22 sen 2021, 12:34 189\n22 sen 2021, 12:28 256\n22 sen 2021, 12:16 227\n22 sen 2021, 12:04 193\n22 sen 2021, 11:45 215\n22 sen 2021, 11:15 218\n22 sen 2021, 10:58 193


Ermənilər yenə də öz ənənələrinə sadiq qalaraq tarixi faktları saxtalaşdırmaqda, başqalarının uğurlarını öz adlarına yazmaqda davam edirlər. Guya ki, Sovet dövründə baş verən bütün hadisələrin əsas “hərəkətverici qüvvəsi” ermənilər olub. Erməni mediası gecə-gündüz yalanlar uydurmaqdan başqa bir iş bacarmır, bacarsaydı, tarixi faktları bir kənara qoyub, qondarma “fakt” yaratmazdılar.\nErmənistan mediası bu dəfə elə yalan, təxribat dolu bir məlumat gündəmə gətirib ki,\noxuyanın ayağının altından yer qaçır. Erməni mətbuatı yazır ki, 1943-cü ildə keçirilən məşhur Tehran konfransında Stalin, Ruzvelt və Çörçilə qarşı faşist Hitlerin hərbi kəşfiyyatı ABVER-in hazırladığı sui-qəsd planının qarşısını guya ermənilərin “əfsanəvi kəşfiyyatçı”sı Gevorq Vartanyan alıb. Rostovda yaşayan Xaçik Xutlubyanın saxtakar G.Vartanyanın “kəşfiyyatçılıq” məharətinə həsr etdiyi “ABVER-i idmuş agent” kitabına “istinadən” erməni mediasının yazdığı bu yalanlara özlərindən başqa inanan yoxdur.\nErməni mediasına açıqlama verən müəllif deyib ki, guya ona Vartanyan barədə kitabın yazılmasını vaxtilə Rusiyanın kəşfiyyat idarəsinin rəisi Sergey İvanov təklif edib. Müəllif iddia edib ki, guya İvanov şəxsən ona zəng edərək “belə bir qəhrəman var, onunla bağlı bu məsələni yazmaq lazımdır” deyib. Buna əsasən müəllif tərəfindən yalan və qondarma məlumatların, mülahizələrin əsaslandırılmasına çalışılıb.\nQeyd edək ki, ermənilərin bu iddiası tamamilə yanılışdır və Hitlerin casus-kəşfiyyat şəbəkəsinə aid ABVER-in Tehran konfransında antihitler koalisiyasında birləşən üç dövlətin başçısına sui-qəsd planının üstünü Vartanyan deyil, azərbaycanlı kəşfiyyatçı açıb.\nArzu Nağıyev: “Tehran 43” əməliyyatının keçirilməsində və dövlət başçılarına qarşı sui-qəsdin qarşısının alınmasında azərbaycanlı kəşfiyyatçı Məmmədhüseyn Əsədovun müstəsna xidmətləri olub”\nBu barədə bir neçə il əvvəl tanınmış siyasi şərhçi, millət vəkili Arzu Nağıyev özünün Tehran-43 konfransına həsr etdiyi yazısında geniş bəhs edib.\nSiyasi şərhçi A.Nağıyev yazır: “İkinci Dünya Müharibəsində Azərbaycan övladlarının göstərdiyi əzmkarlıq və böyük qəhrəmanlıqlar faşizm üzərində qələbəni yaxınlaşdıran amillərdən biri idi. Tarixin bu səhifəsini də mənfur qonşularımız olan ermənilər öz havadarları vasitəsilə öz xeyirlərinə yazmağa çalışıblar və müəyyən qədər buna nail olublar. Əsas məqsəd Azərbaycanın və azərbaycanlıların rolunu kiçiltmək, mütəmadi olaraq heçə endirmək olub.\nAncaq tarixi silmək olmur, müəyyən qədər dəyişdirmək olur. Bu araşdırma vasitəsilə Azərbaycanın və onun mərd oğullarının tarix üçün verdiyi əvəzsiz xidmətləri hər bir azərbaycanlının nəzərinə çatdırmağa çalışmaq lazımdır. Belə əvəzsiz xidmətlərdən biri də "Tehran 43" əməliyyatının iştirakçısı, həmyerlimiz, uzun müddət kəşfiyyat orqanlarında çalışmış Məmmədhüseyn Əsədova aiddir. Demək olar ki, keçirilən əməliyyatların hamısı onun birbaşa istirakı və ya rəhbərliyi ilə mümkün olurdu.\nBəs, Məmmədhüseyn Əsədov kim idi?\nƏsədov Məmmədhüseyn Xudadat oğlu 1899-cu ildə Həştərxanda anadan olub. 19 yaşında olarkən Qızıl Ordunun xüsusi təyinatlı hərbi hissəsində qulluq etməyə başlayır. Böyük Vətən Müharibəsi başlayanda əməliyyat şəraitini yaxşı bildiyi, bir neçə dildə sərbəst danışdığı üçün və geniş kəşfiyyat imkanları olduğuna görə Əsədovu Baş Kəşfiyyat İdarəsi tərəfindən İrana işləməyə göndərirlər. Əsas iş istiqaməti isə ingilis və alman kəşfiyyatına qarşı əməliyyatların təşkilindən ibarət olub.\nBeləliklə, 1943-cü ildə İran antihitler koalisiyası rəhbərlərinin danışıqları üçün ən məqbul yer kimi seçilir. Bu, Stalinin təklifi idi. Konfransa hazırlıq tam məxfi şəraitdə aparılırdı. Bu barədə xəbəri olanlardan biri də Məmmədhüseyn Əsədov idi. Müttəfiqlər hətta İran tərəfini təhlükəsizlik baxımından xəbərdar etmirdilər. Konfransın başlamasına 6 gün qalmış, yəni 22 noyabr 1943-cü ildə İran tərəfinə məlumat verildi.\nNoyabrın 24-də Baş Komandanlığın üzvü, Baş Qərargah rəisi, SSRİ marşalı Aleksandr Vasilyevski gecə Astaraya gəlir və onu Məmmədhüseyn Əsədov qarşılayır. Həmin gün gecə saat 4-ə qədər Astarada Məmmədhüseynin evində qalan marşal Vasilyevski 2 saatdan sonra Əsədovla bir yerdə İrana gedir. Marşalın gəlməsində əsas məqsəd liderlərin görüşü vaxtı qoşun hissələrini təlimatlandırmaq və bir daha Stalinin göstərişi ilə təhlükəsizlik məsələlərini yoxlamaq idi. Noyabrın 26-da Stalin Tehrana gəlir və təyyarəsi Kale-morqe hərbi aerodromuna enir.\nNoyabrın 28-də konfrans baş tutur. Həmin vaxt Almaniya kəşfiyyatının dövlət başçılarına qarşı edəcəkləri sui-qəsd və terror aktı haqqında eyni zamanda Məmmədhüseyn Əsədova məlumat verilir və o da, öz növbəsində, təcili olaraq bu məlumatı rəhbərliyə məruzə edir. Vaxtında verilmiş məlumat nəticəsində planlaşdırılmış sui-qəsdin qarşısı çox peşəkarcasına alınır.\nİlk dəfə bu sui-qəsdlə bağlı geniş ictimaiyyətə mətbuat konfransı vaxtı, 17 dekabr 1943-cü ildə ABŞ Prezidenti F.Ruzvelt məlumat verir.\nBu sui-qəsdin qarşısının alınmasında müstəsna rolu olmuş Məmmədhüseyn Əsədov iki mükafatla - "Lenin" ordeni və "Qırmızı ulduz" ordeni ilə təltif edilir.\nMüharibədən sonra bu mövzuya bir neçə dəfə qayıdılır və sovet kəşfiyyatının rəhbərlərinin Stalinin 70 illiyinə bir sürpriz etmək fikirləri olur. Sürprizlərdən biri də o vaxt, yəni 1943-cü ildə 19 yaşı olan kəşfiyyatçı G.Vartanyanın guya bu sui-qəsdin qarşısının alınmasında müstəsna rolu olması idi. Tarixi araşdırmalar göstərir ki, bu mövzu, demək olar ki, 1968-ci ilə qədər qapalı olub. Sonradan isə bu mövzuya qayıdılıb və Vartanyan söhbəti gündəmə gəlib”.\nG.Vartanyan haqqında da məlumat verən A.Nağıyev qeyd edir ki, onun haqqında ən dəqiq məlumatı Vladimir Voronov verib. “Bu barədə öz araşdırmalarında 1930-1940-cı illərdə SSRİ-nin hərbi və xarici siyasəti üzrə ekspert, tarixçi və jurnalist Vladimir Voronov yazır: "Vartanyanın atası Siyasi idarənin, sonradan da Daxili İşlər Xalq Komissarlığının ən aşağı səviyyəli agenti olub. Bir müddət İranda fəaliyyət göstərib və sonradan Rostova qayıdıb. Oğlu Gevork isə İranda qalıb. Vartanyan və onun ətrafındakı bir neçə gənc erməni uşağı kimi isə döymək, soymaq, izləmək kimi xırda işlərlə məşğul olurdu və təbii ki, kəşfiyyat orqanları onlardan istifadə edirdilər. Adlarını "uçan kavaleriya" qoyub, əsasən ingilislərə qarşı xırda izləmə və təxribat xarakterli işlər görürdülər. Belə kiçik mahiyyətli tapşırıqları yerinə yetirən qrupun üzvünün ciddi casus şəbəkəsindən, ümumiyyətlə, xəbəri ola bilməzdi".\nYəni Vartanyan hətta kəşfiyyatçı olsa belə, on illərdən sonra nəyə isə nail olub və "Tehran 43" məsələsinə heç bir aidiyyəti olmayıb. 1984-cü ildə ona Sovet İttifaqı Qəhrəmanı adı ola bilsin ki, başqa tapşırıqların yerinə yetirilməsinə görə verilib.\nYaxın tariximiz olan 1999-cu ildə xüsusi xidmət orqanları rəhbərlərinin Moskvada keçirilən görüşündə Vartanyan bütün mükafatlarına görə azərbaycanlılara minnətdar olduğunu özü də etiraf edib.\nBeləliklə, "Tehran 43" əməliyyatının keçirilməsində və dövlət başçılarına qarşı sui-qəsdin qarşısının alınmasında azərbaycanlı kəşfiyyatçı Məmmədhüseyn Əsədovun müstəsna xidmətləri olub...”\nQasım Hacıyev: “Bu gün ermənilərin Məmmədhüseyn Əsədovun uğurunu Hitlerə casusluq etdiyi ehtimal edilən Gevorq Vartanyanın adına yazmaq cəhdləri böyük tarixi saxtakarlıqdır”\nAzərbaycan Milli Elmlər Akademiyasının (AMEA) Qafqazşünaslıq İnstitutunun ermənişünaslıq şöbəsinin müdiri, professor Qasım Hacıyev erməni mediasının yaydığı məlumatın və “ABVER-i udmuş agent” kitabının tamamilə yalan üzərində qurulduğunu bildirdi. Q.Hacıyevin sözlərinə görə, heç bir arxiv sənədində, tarixi-elmi məlumatlarda “əfsanəsi erməni kəşfiyyatçısı”nın adı keçmir. O qeyd etdi ki, Tehran-43 konfransında iştirak edən Stalin, Çörçil və Ruzveltə qarşı Hitlerin hərbi-kəşfiyyat dəstəsi olan ABVER-in planlaşdırdığı sui-qəsdin üstünün açılmasında Vartanyanın əlinin olması qətiyyən həqiqət deyil. Q.Hacıyev vurğuladı ki, həmin konfransla bağlı məxfi sənədlərdə “xilaskar” kimi “əfsanəvi erməni kəşfiyyatçısı”nın adının keçməsi inandırıcı deyil. Bunun növbəti erməni uydurması olduğunu deyən Q.Hacıyevin sözlərinə görə, əgər bu həqiqət olmuş olsaydı, ermənilər bu barədə Sovet dövründə danışardılar. Faşizmin alovlu təbliğatçısı olan və bunu dövlət siyasətinə çevirən Ermənistanın bu gün G.Vartanyanın “kəşfiyyatçılıq məharətini” gündəmə gətirməkdə məqsədi yenə də faşist əlaltılarına bəslədiyi rəğbətin bir örnəyidir. “Mən bir tarixçi kimi, erməni mənbələrini, onların bütün dövrlərdə yazdıqlarını araşdıran bir ermənişünas kimi indiyə qədər G.Vartanyanın “qəhrəmanlığı” haqqında heç bir məlumata rast gəlməmişəm. Əgər Tehran-43 konfransında Vartanyan adlı kəşfiyyatçı, agent belə bir “fədakarlıq” göstərsəydi, indiyə qədər ermənilər bunu şişirdib dağ başına qoyardılar. Eyni zamanda, Stalinin ətrafında olan ermənilər bu “planın açılmasında birbaşa iştirakına görə” Stalindən ona “Sovet İttifaqı Qəhrəmanı” adı verilməsini xahiş edərdilər. Bilirsiniz ki, ermənilər belə bir fakt baş versəydi, mütləq onu dünya ilə bir edərdilər. Amma, məlum olduğu kimi, Tehran-43 konfransında Stalinin, Çörçilin və Ruzveltin həyatını ABVER-in sui-qəsd planından Azərbaycan cəsur kəşfiyyatçısı qurtarıb və buna görə də SSRİ-nin yüksək mükafatlarına layiq görülüb. Bu gün ermənilərin Məmmədhüseyn Əsədovun uğurunu Hitlerə casusluq etdiyi ehtimal edilən G.Vartanyanın adına yazmaq cəhdləri böyük tarixi saxtakarlıqdır. Vartanyan adlı agentin adı bu məsələdə çəkilmir. Ola bilsin ki, konfrans zamanı Vartanyan da Tehranda olub, amma o bura antihitlerçi qüvvələri təmsil edən dövlətlərin başçılarını ABVER-in sui-qəsdindən xilas etmək üçün yox, başqa bir məqsədlər üçün gəlib. Yəni ABVER-in əlaltısı kimi oralarda ona tapşırılan kiçik işləri görüb. Vartanyanın faşist əlaltısı olan Njdenin tapşırığı ilə SSRİ kəşfiyyatında yerləşdirilməsi, faşistlərin xeyrinə casusluq etməsi daha inandırıcı görünür. Njde kimi Vartanyan da faşist əlaltısı olub və ermənilərin də faşistlərə, onlara qulluq edən şəxslərə rəğbəti olduğu üçün bu gün Vartanyanı “qəhrəmanlaşdırırlar”. Yəqin ki, onlar Vartanyana da heykəl qoymaq istəyirlər. Qoysalar, heç təəccüblənmərəm. Çünki Njdeyə və başqa faşist əlaltılarına heykəl qoyan Ermənistandan bundan artıq nəsə gözləmək olmaz”.\nQ.Hacıyev vurğuladı ki, tarixən ermənilərdən başqa dövlətlər öz xeyirlərinə casus kimi istifadə ediblər. Səfəvilər dövründə onların bütün sirlərini düşmən dövlətlərə çatdıran, aradakı nifaqı qızışdıranlar da məhz həmişə erməni casusları olub. “Bu baxımdan hesab edirəm ki, Vartanyan da Njde kimi faşist əlaltısı olub və o konfransa da (əgər gedibsə) məhz Hitlerin tapşırığını yerinə yetirmək üçün gedib. Lakin Azərbaycanın cəsur oğlunun sui-qəsd planından vaxtında xəbər tutması nəticəsində plan baş tutmayıb” - deyə Q.Hacıyev vurğuladı.\nPrezident İlham Əliyev Ceyhun Bayramovu Xarici İşlər naziri təyin olunması ilə əlaqədar videoformatda qəbul etdi - FOTO\nAzərbaycan XİN-i daha əvvəllər sərt tənqid edənlər - Prezidentin prinsipial ittihamlarını necə qarşıladı...\nŞəhid general və polkovnikimizin Bakıda möhtəşəm dəfn mərasimi... - FOTO/VİDEO\n15 İyl. 13:38\nBakıda bir neçə polisə xəsarət yetirilməsi ilə bağlı cinayət işi açıldı...\n15 İyl. 13:01\nİran və Ukraynanın Tovuz olayı ilə bağlı mövqeyi Ermənistan üçün yeni sarsıdıcı zərbə oldu, İrəvan şokda…\n15 İyl. 12:25\nDüşmənin Qarabağdan və sərhəd rayonlarından qaçışı başlanır...\n15 İyl. 12:14\nTovuz istiqamətində düşmənin digər atəş nöqtəsi susduruldu - VIDEO\n15 İyl. 11:55\nErmənistandan növbəti etiraf.. On yaralı var\n15 İyl. 11:34\nErməni mediası KTMT və onun əsas gücü sayılan Rusiyaya qarşı açıq ittihamlara keçdi\n15 İyl. 11:33\n15 İyl. 11:15\n15 İyl. 09:01


Bu il noyabr ayının 22-də Azərbaycanın ədliyyə orqanları əlamətdar bir tarixi hadisə olan Azərbaycan ədliyyəsinin 102 illik tarixini yüksək qürur və şərəf hissi ilə qeyd edəcəklər.\nAzərbaycan Respublikasının ədliyyə sisteminin xalqımızın müstəqillik uğrunda mübarizəsini, onun şanlı keçmişini əks etdirən zəngin tarixi vardır. Şərqin ilk demokratik dövləti olan Azərbaycan Xalq Cümhuriyyətində ədliyyə sisteminin fəaliyyətinə mühüm əhəmiyyət verilərək 1918-ci ilin may ayının 18-də, məhz Azərbaycan Demokratik Respublikasının elan edildiyi bir gündə Ədliyyə Nazirliyi təsis olunmuş, həmin il noyabr ayının 22-də isə Ədliyyə Nazirliyinin Əsasnaməsi təsdiq edilmişdir.\nAzərbaycan ədliyyəsinin tarixinə, uğurlu inkişaf yoluna nəzər salarkən bu orqanın məhz ümummilli lider Heydər Əliyevin və Azərbaycan Respublikasının Prezidenti cənab İlham Əliyevin Azərbaycana rəhbərlik etdikləri dövrdə mühüm dövlət orqanı kimi təşəkkül tapması və inkişaf etməsi, ədliyyə sisteminə zəruri diqqət və qayğı ilə yanaşılması tarixi bir həqiqət, inkarolunmaz bir fakt kimi təzahür edir.\nAzərbaycan Xalq Cümhuriyyətinin hakimiyyəti dövründə ilkin olaraq ədliyyə sisteminin formalaşdırılması və ədalət mühakiməsinin təşkili ilə fəaliyyətə başlamış Ədliyyə Nazirliyi sovet hakimiyyəti illərində bəzi vaxtlarda müstəsna səlahiyyətlərə malik olmuş, bəzən də, hətta fəaliyyətinə ciddi ehtiyac duyulmayan bir qurum kimi funksiyaları digər orqanlara verilərək ləğv edilmişdir. Azərbaycan Respublikasında Ədliyyə Nazirliyinin mühüm dövlət strukturu kimi yenidən təsis edilməsi isə məhz ümummilli lider Heydər Əliyevin adı ilə bağlıdır. Heydər Əliyev 1969-cu ildə Azərbaycanda hakimiyyətə gələndən sonra qanunçuluğa, ədalət prinsipinin bərqərar olmasına, onun demokratik dəyərlərlə zənginləşməsinə xüsusi diqqət yetirmiş, 1970-ci ildə Ədliyyə Nazirliyinin yenidən təşkilinə rəhbərlik edərək bu qurumun gələcək inkişafı üçün əlverişli şərait və möhkəm təməl yaratmışdır. Azərbaycan Respublikası dövlət müstəqilliyini bərpa etdikdən və ümummilli lider Heydər Əliyevin 1993-cü ildə yenidən hakimiyyətə gəlməsindən sonra Azərbaycan ədliyyəsinin inkişafına xüsusi diqqət və qayğı daha da artırılmışdır. Ölkəmizdə mühüm dövlət təsisatlarının yaradılması, müasir Azərbaycanın müstəqilliyinin qorunub saxlanılması və inkişaf etdirilməsi, demokratik hüquqi dövlət quruculuğunun geniş vüsət alması və digər möhtəşəm uğurlar ümummilli lider Heydər Əliyevin məqsədyönlü fəaliyyətinin və misilsiz əməyinin nəticəsidir.\nAzərbaycan Respublikası dövlət müstəqilliyini bərpa etdikdən sonra ölkəmizin ədliyyə orqanlarında, məhkəmə-hüquq sistemində əsaslı və köklü islahatlar aparılmış, yeni qanunlar qəbul olunmuş və üç pilləli məhkəmə sistemi formalaşmışdır. Ədliyyə orqanları hüquqi, demokratik dövlət quruculuğu prinsiplərinə uyğunlaşdırılmış, ədliyyə orqanlarının səlahiyyət və funksiyaları genişləndirilmişdir.\nÖlkə Prezidenti cənab İlham Əliyevin imzaladığı “Məhkəmə sisteminin müasirləşdirilməsi haqqında” 19 yanvar 2006-cı il tarixli, “Azərbaycan Respublikasının Ədliyyə Nazirliyi haqqında Əsasnamənin təsdiq edilməsi haqqında” 18 aprel 2006-cı il tarixli və “Ədliyyə orqanlarının inkişafı haqqında” 17 avqust 2006-cı il tarixli fərmanları dövlət başçısının ölkədə möhkəm təməl üzərində qurulmuş məhkəmə və ədliyyə sisteminin formalaşmasına dair geniş və məqsədyönlü fəaliyyətin nəticəsidir və bu fəaliyyət məhkəmə və ədliyyə sisteminin təkmilləşdirilməsində müstəsna rol oynayır.\n“Ədliyyə sisteminin müasirləşdirilməsi” layihəsi çərçivəsində Respublikamızda məhkəmələrin yeni inzibati binalarının inşa edilib istifadəyə verilməsi dövlətin məhkəmə hakimiyyətinə, eləcə də ədliyyə orqanlarının əməkdaşlarına göstərdiyi diqqət və qayğının ən böyük təzahürlərindən biridir. “Ədliyyə sisteminin müasirləşdirilməsi” layihəsi çərçivəsində Azərbaycan Respublikası Prezidentinin 13 fevral 2014-cü il tarixli Sərəncamı ilə “Elektron məhkəmə” informasiya sistemi yaradılmışdır.\nMəhkəmə – hüquq sisteminin təkmilləşdirilməsinə xüsusi önəm verən dövlət başçısının rəhbərliyi ilə aparılan islahatlar, hakimlərin şəffaf seçimi, məhkəmə infrastrukturunun müasirləşdirilməsi, “Elektron məhkəmə” informasiya sisteminin tətbiqi məhkəmələrin müstəqilliyini, şəffaflığını və əlçatanlığını artırmışdır.\nBakı şəhərində və respublikanın müxtəlif bölgələrində yeni müasir məhkəmə binalarının inşası və həmin binaların açılışında möhtərəm prezidentimiz cənab İlham Əliyevin iştirakı dövlətimizin, onun başçısının ədliyyə sisteminə, ədalət mühakiməsinə diqqət və qayğısının parlaq təzahürüdür.\nBu məhkəmə binalarında insanlara yüksək xidmətlərin göstərilməsi, məhkəmə proseslərinin şəffaf, müasir informasiya-kommunikasiya texnologiyaları vasitəsilə həyata keçirilməsi üçün hər cür şərait yaradılmışdır.\nƏdalət mühakiməsinin müstəqil və qərəzsiz məhkəmələr tərəfindən həyata keçirilməsi təmin edilmişdir. Azərbaycan dövləti hüquqi dövlət quruculuğu və insan hüquqlarının müdafiəsi üzrə tədbirlərin gücləndirilməsini öz siyasətinin əsas istiqamətlərindən biri kimi müəyyən etmişdir. Ümummilli lider Heydər Əliyevin əsasını qoyduğu və ölkə Prezidenti cənab İlham Əliyev tərəfindən uğurla davam etdirilən dövlətçilik strategiyasına uyğun olaraq ölkəmizdə insan hüquq və azadlıqlarının müdafiəsi məhkəmə hakimiyyəti, eləcə də ədliyyə orqanları tərəfindən daha da etibarlı şəkildə təmin edilmişdir.\nAzərbaycan bütün sahələrdə olduğu kimi Ədliyyə-Hüquq sahəsində də dünyanın bir çox dövlətləri arasında qabaqcıl təcrübəyə malikdir. Ölkəmizin bütün istiqamətlərdə son dərəcə nəcib, humanitar mövqeyi göz önündədir. Təəssüf ki, mənfur qonşularımız bizim humanitar mövqeyimizdən sui-istifadə edərək dəfələrlə təxribatlar törətmişdir. Elə bu ilin sentyabr ayında da ordumuz tərəfindən Ermənistan tərəfinin növbəti təxribat cəhdinin qarşısı qətiyyətlə alındı və Azərbaycan Beynəlxalq Hüququn normaları çərçivəsində öz ərazi bütövlüyünü bərpa etdi. Ermənistanın Azərbaycana təcavüzü ilə bağlı BMT Təhlükəsizlik Şurası 4 qətnamə qəbul etməsinə baxmayaraq 30 ilə yaxın bir müddətdə bu qətnamələrin icrası həyata keçirilməmişdir. Azərbaycan tarixi ədaləti bərpa edərək həmin beynəlxalq sənədlərin icrasını layiqincə həyata keçirdi. Ermənistan-Azərbaycan Dağlıq Qarabağ münaqişəsi və ölkəmizin ərazi bütövlüyünün təmin edilməsi istiqamətində Azərbaycanın qətiyyətli siyasi mövqeyi, uğurlu hərbi əməliyyatların həyata keçirilməsi nəticəsində xalqımız tarixi qələbə qazandı. Bu qələbənin əsasında möhtərəm prezidentimiz cənab İlham Əliyevin qətiyyətli mövqeyi, sarsılmaz Xalq-Prezident birliyi, xalqın dövlətə, onun ordusuna böyük inamı və dəstəyi, ordumuzun rəşadəti dayanır. Cənab Prezidentimizin qeyd etdiyi kimi xalq bu mübarizədə bir olmağı bacardı, dəmir yumruq kimi birləşdi. Bu dəmir yumruqla düşmənin başını əzdi. Düşmən təxribatı başladığı andan etibarən bütün dünya bizim milli birliyimizin, bir yumruq kimi birləşməyimizin bir daha şahidi oldu.\n27 sentyabr 2020-ci il tarixdə Ermənistan Silahlı Qüvvələrinin genişmiqyaslı təxribatının qarşısını almaq məqsədilə Azərbaycan ordusunun komandanlığı tərəfindən qoşunların bütün cəbhə boyu sürətli əks-hücum əməliyyatı başlaması barədə qərarından dərhal sonra ordumuza dəstək olmaq üçün könüllü olaraq yüz minlərlə soydaşımız ordu sıralarına yazılmağa başladı.\n28 sentyabr 2020-ci il tarixdə ölkəmizdə qismən səfərbərlik elan edilməsi ilə ordu sıralarına yazılan könüllülərin Ermənistanı sülhə məcburetmə əməliyyatında iştirakı təmin olundu. Vətən müharibəsində çoxsaylı ədliyyə işçisi, hakimlərin ailə üzvləri, yaxınları iştirak etmişdir. Şəhidlik zirvəsinə ucalmış şəxslərin arasında ədliyyə işçiləri və hakim övladları da vardır. Torpaqlarımızın azadlığı uğrunda gedən döyüşlərdə tariximizi qızıl hərflərlə yazan şəhidlərimizə Allahdan rəhmət diləyirik. Ölkəmizin ərazi bütövlüyünün təmin olunması istiqamətində gedən döyüşlərdə düşmənə layiqli cəzanı verən, tarixi ədaləti bərpa edən xalqımızın igid oğullarının göstərdiyi şücaət, qəhrəmanlıq hər birimizin iftixar yeri olmaqla yanaşı nəinki bu gün, bundan sonra min illərlə yaddaşlardan silinməyəcək izlər qoymuşdur.\nÖlkə prezidentinin məqsədyönlü siyasəti nəticəsində dövlətimizin bütün istiqamətlərdə dayanıqlı inkişafının təmin olunduğu, Tarixi Qələbə sevincini yaşadığımız bir gündə Ədliyyə işçilərinin peşə bayramının qeyd olunması əvvəlki illərlə müqayisədə daha qürurverici və daha möhtəşəmdir.\nUzun illər ədliyyə orqanlarında çalışan və hazırda hakim kimi fəaliyyət göstərən bir şəxs olaraq, məhkəmə hakimiyyətinin nümayəndəsi kimi Azərbaycan ədliyyəsinin 102 illiyi və Azərbaycanımızın tarixi qələbəsi münasibətilə Azərbaycan Respublikası Ədliyyə Nazirliyinin rəhbərliyini, ədliyyə sistemində çalışan bütün əməkdaşları, ədliyyə orqanlarında çətin və şərəfli yol keçmiş ədliyyə veteranlarını təbrik edir, çətin və şərəfli peşə sahiblərinə uğurlar və müvəffəqiyyətlər arzulayıram.\nİsmayıllı Rayon Məhkəməsinin sədri\nPrevious Bu bizim vətəndaşlıq və övladlıq borcumuz idi\nNext Azərbaycan Respublikasının Milli Dirçəliş Günü münasibətilə İsmayıllı Rayon İcra Hakimiyyətinin başçısı Nahid Bağırovun təbriki


Mərkəzləşdirilmiş Radiomonitorinq Sistemi layihəsi Rəqəmsal İnkişaf və Nəqliyyat Nazirliyinin tabeli qurumu olan Dövlət Radiotezliklər İdarəsi (DRİ) tərəfindən həyata keçirilir. Layihə çərçivəsində respublika ərazisində vahid mərkəzdən idarə edilə biləcək radiomonitorinq sisteminin qurulması nəzərdə tutulub.\nBu sistemin yaradılması sayəsində günün tələblərinə və texnoloji trendlərə uyğun olaraq radiotezlik spektrinin qorunması və səmərəli istifadəsi, radioelektron vasitələrin elektromaqnit uzlaşmasının təmin edilməsi və maneəsiz işinin təşkili, Beynəlxalq Telekommunikasiya İttifaqının (BTİ) tələb və tövsiyələrinə uyğun olaraq radiotezliklərə nəzarətin təşkili və radioelektron vasitələrinin işinə texniki nəzarətin operativ şəkildə təşkili təmin ediləcək.\nLayihə çərçivəsində sistemin idarəetmə mərkəzinin Bakı şəhərində quraşdırılması nəzərdə tutulur. İşğaldan azad edilmiş ərazilər də daxil olmaqla, ümumilikdə respublika ərazisində mərhələli şəkildə 50 məntəqədə məsafədən idarə olunan radiomonitorinq stansiyası quraşdırılacaq. Qeyd edilən radiomonitorinq stansiyalarının strateji yerlərdə – sərhədyanı ərazilər, iqtisadi-sənaye zonaları, kütləvi tədbirlərin keçirildiyi məkanlar və digər ərazilərdə qurulması planlaşdırılır.\nMərkəzləşdirilmiş Radiomonitorinq Sisteminin əsas üstünlükləri\nRadiotezliklərdən səmərəli və effektiv istifadə edilməsinə nəzarət;\nTezlik spektrinə istənilən zaman kəsiyində nəzarət;\nEfirə çıxan radiosiqnalların daha çevik aşkarlanması, radiomonitorinqi və analizi;\nAşkarlanmış radiosiqnalların avtomatik şəkildə vahid qeydiyyat bazası ilə uyğunluğunun yoxlanılması;\nAşkarlanmış radioelektron vasitələrin (REV) yerinin və parametrlərinin təyin olunması;\nRadiotezliklərin maneəsiz istifadəsinin təmin edilməsinə nəzarətin təşkili;\nEfir və informasiya təhlükəsizliyinin təmin edilməsi üçün müvafiq məlumatların operativ şəkildə əldə olunması;\nKənar yayımların vaxtında aşkar edilərək müvafiq tədbirlərin görülməsi üçün məlumatların BTİ-nin tövsiyələrinə və beynəlxalq standartlara uyğun olaraq, sistem tərəfindən aidiyyəti qurumlara göndərilməsi;\nDRİ-nin gündəlik radionəzarət, radiomonitorinq işinin təşkili və avtomatlaşdırılması;\nRadiorabitə və digər radiotezliklərdən istifadə haqda məlumatların arxivləşdirilməsi.\nQeyri-standart və texniki tələblərə uyğun olmayan REV-in və radiosiqnalların aşkarlanması və sistemli analizi;\nBeynəlxalq tədbirlər zamanı efir təhlükəsizliyinin təmin edilməsi.\nLayihənin həyata keçirilməsi efir təhlükəsizliyinə nəzarətin gücləndirilməsi işinə, radiospektrə daimi və sistemli nəzarət edilməsinə, analitik təhlilin aparılmasına, dinamik hesabatların əldə edilməsinə, efirdə baş verən proseslərin arxivləşdirilməsinə və s. zəruri işlərin operativ şəkildə icra edilməsinə imkan verəcək.\nRadiomonitorinq sistemi qurulub istifadəyə verildikdən sonra Dövlət Radiotezliklər İdarəsində qeydiyyatda olan radioelektron vasitələrin və təhlil olunacaq radiosiqnalların sayının artacağı proqnozlaşdırılır. Digər tərəfdən də qeyd edilən sistem vasitəsilə radiotezliklərin səmərəli istifadəsinə nəzarət təşkil ediləcəkdir ki, bu da öz növbəsində ayrılmış radiotezlik nominallarının nə dərəcədə effektiv istifadə olunduğunu qiymətləndirməyə imkan yaradacaq. Nəticədə istifadəsiz qalmış tezlik resurslarının daha səmərəli istismarı üçün qarşımızda yeni imkanlar açılacaq və həmin tezlik zolaqlarının intensiv şəkildə istifadəsi məqsədilə müvafiq tədbirlər görüləcək. Bütün bunlar efir təhlükəsizliyinə nəzarətin gücləndirilməsini təmin edəcək.


Özümdən özümə məktub: "Təsəvvür edin, yüzlərlə jurnalistin, redaktorun, korrektorun çalışdığı məkanda “Azərbaycan İpoteka Fondu” necə yazılır..." » VoicePress\nÖzümdən özümə məktub: "Təsəvvür edin, yüzlərlə jurnalistin, redaktorun, korrektorun çalışdığı məkanda “Azərbaycan İpoteka Fondu” necə yazılır..."\nBəzən biz jurnalistlər hər gördüyümüzü tənqid edə bilirik. Əslində edirik də... Amma bu günə kimi heç bir jurnalistin digər bir jurnalisti tənqid etdiyini görmədik. Bu digər tərəfdən əsil haqq adına yazan jurnalistlərimizin bəlkə də ən böyük qüsurudur. Axı atalar məsəli var, öz gözümüzdə çöpü görə bilməyib də, başqa sahədəki tirləri saymaq hansı haqq ədalətə uyğun gələ bilər?\nElə bu məqsədlə bu gün mən bizim bəzi jurnalistlərimizi tənqid hədəfinə tutmaq istədim. Ümidvaram bu ədalətli tənqidi var olduğu kimi qəbul edəcək, görünən mövcudluqdan nəticə çıxara biləcəyik.\nÖtən gün minlərlə jurnalistin, yüzlərlə mətbu orqanın fəaliyyət göstərdiyi Nəşriyyata yolum düşmüşdü. Jurnalist həmkarımızı elə Nəşriyyatın foyesində gözləyirdim ki, birdən gözüm dəhlizdəki bir elana sataşdı. Elanda bir neçə orfoqrafik səhvləri görməmək mümkün deyildi.\nOrfoqrafik səhvlərlə dolu dönərçidə, hər hansısa bir restoranda və ya digər yerdə elanı görsəydim bu qədər təəcüblənməzdim. Axı Nəşriyyat dediyimiz yerdə minlərlə jurnalist, redaktor çalışır. İllərdir qəzetlər nəşr olunur. əcaba, niyə bu qədər mətbuat nümayəndəsi o elandakı səhvləri görə bilməyib?\nYəni bizim jurnalistlərimiz İpoteka sözünün “o” hərfi ilə yazıldığını bilmirlərmi? Təsəvvür edin elanda “Azərbaycan İpateka Fondu” yazılıb. Bilirsiz nə maraqlıdır?\nİpoteka ilə ipatekada səhv tuta bilməyən jurnalistlərimizin isimləri sabah ev alan jurnalistlər siyahısında öndə olacaq. Bəlkə də, elə ona görə də, onların işləri “ipotekaya” düşmür. Elə bu səbəbdən də, necə yazıldığını unudurlar. Çünki elanda “Vergiler” sözündə də, problem vardı. Bu söz də əslində jurnalistlər arasında sevilməyən sözlər siyahısında olsun gərək. Amma bu səhvə yol verməyə dəlalət etməməlidir, deyə düşünürəm.\nSəhv etmirəmsə, baş redaktorları millət vəkilləri olan bir neçə mətbu orqan da, Nəşriyyatda fəaliyyət göstərir. Həmin mətbu orqanlar isə ölkənin aparıcı mətbu orqanları sırasında adları çəkilən mətbu orqanlarıdır. Hətta o qəzetlərdə çalışan həmkərlarımız mütəmadi olaraq KİV-lə bağlı keçirilən saysız-hesabsız müsabiqələrin qalibləridir. Bəs onlar niyə Nəşriyyatın girəcəyindəki elanda “ipateka” sözündəki o səhvi görə bilməyib?\nBu gün bir çox saytlarda və qəzetlərdə texniki səhvi görürük. Hətta dərc olunan kitablardada olur belə orfoqrafik səhvlər. Olmamalıdır amma olur. Bu mətbuat aləmindəki reallıqdır. Çünki hər saytın və ya qəzetin bir redaktoru olur.\nAmma nəşriyyatda yüzlərlə redaktor, korrektor, jurnalist çalışır.Onların birinin belə, bunu fərq etməməsi qəbul edilməz olsun gərək...\nCənablar, biz tənqidi yazanda ilk əvvəl özümüzün tənqidindən başlamalıyıq. Əks halda, ədalət naminə tənqid etdiyimiz ünvanların adına ədalətsizlik etmiş olarıq.\nOxunub: 5 669\n“Öpüşmək rezonans doğuracaq məsələ deyil, lakin…”- Psixoloq rəyi\nElman Məmmədov: “Jurnalistin buna görə işdən azad olunmasını, haqsızlıq kimi dəyərləndirirəm...”\nLavrova Qarabağ sualı verən azərbaycanlı jurnalist işdən qovuldu


Avropa çempionatı: Azərbaycanın 2 qadın güləşçisi bürünc medal uğrunda yarışacaq – Aztv.Tv\nAzərbaycanın qadın güləşçisi Alyona Kolesnik Macarıstanın paytaxtı Budapeştdə keçirilən Avropa çempionatında yarımfinal görüşünə çıxıb.\n“Report”un məlumatına görə, 59 kq çəkidə mübarizə aparan idmançı finala gedən yolda polşalı Yovita Vjesenlə qarşılaşıb.\nRəqibinə 1:3 hesabı ilə uduzan Kolesnik finala çıxmaq şansını əldən verib. O, bürünc medal uğrunda görüşdə A qrupunda 8:4 hesabı ilə məğlub etdiyi almaniyalı Elene Heyke Bruggerlə qüvvəsini sınayacaq.\nBu gün mübarizəyə qoşulan Türkan Nəsirova da 3-cü yer uğrunda güləşəcək. 50 kq-da yer alan idmançının 1/4 finalda uduzduğu bolqarıstanlı Miqlena Selişka finala adladığından o, bürünc medal görüşünə vəsiqə qazanıb. Nəsirovunun rəqibi polşalı Anna Lukasyak olacaq.\nBu gün, həmçinin sərbəst güləşçilərdən 86 kq-da Abubakr Abakarov qızıl, 74 kq-da Turan Bayramov və 92 kq-da Osman Nurməhəmmədov bürünc medal uğrunda görüşə çıxacaq. Abakarov Maylz Nazem Amine (San Marino), Bayramov Kamil Rıbitski (Polşa) – Zurab Kaprayev (Rumıniya) cütünün qalibi, Nurməhəmmədov isə Damian İqlesias Vilela (İspaniya) ilə üz-üzə gələcək.\nPrevious Azərbaycan güləşçisi Avropa üçüncüsü olub\nNext Azərbaycan komandası Bakıdakı Dünya Kubokunda gümüş medal qazanıb


Game of Thrones`un Dekodlaşdırılması: Data Science Westerosda | Data Analitikası\nGame of Thrones`un Dekodlaşdırılması: Data Science Westerosda\nƏsas səhifə Data Bloqu Game of Thrones`un Dekodlaşdırılması: Data Science Westerosda\nBöyük bir izləyici kütləsinə sahib olab “Game of Thrones” eyni zamanda bir çoxunun fərqinə varmadığı böyük bir çox datanı özündə ehtiva edir.\nDünyanın ən böyük studiyaları, şəbəkələri və konsaltinq şirkətləri və televiziyaları ilə çalışan Parrot Analytics şirkətinin hesablamalarına əsasən Game of Thones TV şoularına nisbətdə 152 dəfə daha çox tələbatı olan bir layihədir.\nGeorge R.R. Martin`in ən çox satılan kitablarının uyğunlaşdırılması olan HBO seriyası izləyicilərə danılmaz bir mədəni təsir bağışladı.\n“Game of Thrones” Westerosun (və Esosun) fantaziya dünyasında güc uğrunda mübarizədən bəhs edir. Bu mübarizənin mərkəzində Dəmir Taxt və onunla birlikdə yeddi krallığı idarə etmək hüququ durur.\nBu hekayədə uzun müddət müxtəlif obrazlar yer aldı və hər bir izləyici üçün ən sevimli obraz, mütləqdir ki, olmuşdur. Hamı üçün Sevimli obrazların nə vaxta qədər oyunda yer alacağı və ya öləcəyi maraqlı haldır. Belə ki, Data Science layihələri məhz izləyicilərə hər bir bölüm zamanı baş verə biləcəkləri və ya sevimli obrazlarının başına nələrin gələcəyini təxmin etməkdə yardımçı olur.\nBəzi istehsalçı şirkətlər kitablarda və şouda istifadə olunan dilə daha çox diqqət yetirir. Digərləri süjetin inkişafını və yarana biləcək reytinq azalmasını proqnozlaşdırmağa çalışır. Hətta bəziləri seriyanın izləyici sayının azalması qorxusu daşıdığı üçün Süni İntellekt (Aİ) skriptlərindən istifadə edir ki, seriya reytinq dərəcəsini daha da artırsın.\nYuxarıda sadaladıqlarımızın hər birinin ortaq cəhəti ondan ibarətdir ki, hər biri Data`nın verdiyi imkanlardan istifadə edir.\nData Science tətbiqi ilə yaradılan layihələrdən bəzilərinə baxaq:\nObrazların ölümünü proqnozlaşdıran layihələr\nƏn çox “Game of Thrones” Data Science layihələri, kimin öləcəyini anlamağı hədəfləyir. Cersei`nin ilk sezonun yeddinci bölümündə dediyi kimi, “Taxt oyunları oynadığın zaman ya ölürsən, ya da sağ qalırsan. Orta bir seçim yoxdur.”\nA Song of İce və Data(2016-2019), Münhen Texniki Univeristeti\n“A Song of İce və Data” bir tələbə layihəsi olaraq başlamışdır. O vaxtdan sonra mediada böyük maraqla qarşılanan layihə daha sonra ölümləri proqnozlaşdırmaqda tətbiq olunmağa başladı.\nİlk olaraq layihə əsasında “Game of Thrones Wiki” dataları və “İce and Fire Wiki” dataları tam olaraq toplanıb və anlaşıqlı hala gətirildi. Sonra statistik analiz və Machine Learning aloritmləri istifadə olunmaqla ölmüş personajlar üçün ortaq olan xüsusiyyətləri taparaq digər personajların ölməsi ehtimalını hesablamaq üçün istifadə olunur. Bu xüsusiyyətlərə analiz olunan personajın evi, cinsi, sağ və ya ölmüş yaxınları daxildir.\nSonda alınmış nəticə ölüm ehtimalının faiz nisbəti( The Percentage Likehood of Death-PLOD) adlanır.\n2016-cı ildə layihə mükəmməl bir iş ortaya qoymuşdu. Belə ki, Tommen Baratheon(97%), Stannis Baratheon(96%) və Petyr Baelish(91%) üçün yüksək bir ölüm ehtimalı(PLOD) hesablanmışdı.\nAnalitiklər 2017-ci il 7-ci sezon üçün Daenerys Targaryen`in 95% ölüm ehtimalı proqnozunun yalnış olduğunu düşünsələrdə lakin, sonuncu sezon üçün Machine Learning dəqiqliklə hesablamaları aparmışdı və proqnoz tamamilə doğru idi. Lakin bəzi hesablamalar dəqiqliklə alınmaya bilir. Məsələn: Davos Seaworth üçün hesablanmış 91% PLOD doğru alınmamışdı. Lakin, Machine Learning səhvləri belə analiz edərək daha doğru proqnozun alınması üçün optimallaşdırılmışdır və final sezonu üçün verilmiş nəticələrə görə ən çox ölmə ehtimalı olanlar belə qeyd edilmişdir.\nThe Lord of Light - DataRobot: Alqoritmlərdən İstifadə etməklə Game of Thrones üçün proqnozlar hazırlamaq.\n2018-ci ilin mayında ərsəyə gətirilmiş layihə Münhen Texniki Universitetinin digər layihələrinə bənzərdir. Belə ki, burada TV serialından toplanan data ilə deyil , kitab əsasında analiz olunan data ilə kitabın növbəti nəşlərində orazların ölüm proqnozları aparılırdı.\nKitabdan alınan data əsasında aparılan hesablamalara görə ölüm təxminləri aşağıdakı kimi olmuşdur:\nData Science Westeros`da\nData Science’in təklif etdiyi imkanlara əsasən verilənlər bazaları və proqram təminatları ilə Game of Thrones üçün müvafiq trend vizuallaşdırma tətbiq olunmuşdur. Tətbiqlərin birində seriyanın daha çox baxış qazandığı ekran vaxtı ilə obrazlardan hansısa biri arasında korrelyasiya olub-olmadığı analiz olunmuşdur. Belə ki, nəticə təəccüblü olmuşdur. Grey Worm, Tormund və Euro ekranlaşdırmaq üçün ən yaxşı obrazlar kimi qeydə alınmışdır.\nYuxarıda sadaladığım layihələrdən aydın görünür ki, Data Science yalnızca biznes qərarlarının və ya təşkilatların məhsuldarlığını artırmaq üçün deyil, eyni zamanda əyləncə vaxtı da daha maraqlı və statistik nəticələr almaq üçün tətbiq oluna bilir\nBiometrix: Atletlər üçün ...


Əli Həsənovun kəndiri kəsilir… - Əli Həsənov özünü gələcək prezident, xanımı isə 1-ci ledi kimi aparırdı.. » Gundelik-Baku.Com\nPrezidentin sabiq köməkçisi Əli Həsənovla bağlı onun keçmiş iş yoldaşları, dostları danışanda adam dəhşətə gəlir. Və adam düşünür ki, bu nə məxluqdur, bu harada yetişib, harada böyüyüb, kimdən dərs alıb, bunun müəllimi kim olub…\nAdətən bəzi adamlar barəsində “Filankəs saman altdan su yerindəndir” deyirlər. Bu adam isə “saman altdan nəinki su, hətta çay axıda bilər”, yüz dərənin suyunu qatar bir-birinə.\nƏli Həsənov özü də yaxşı bilir ki, onun barəsində heç vaxt könül bulandıran nəsə yazmamışıq.\nAncaq bu adamın bizə qarşı kin-küdurəti nə boyda imiş…\nBəli, Əli Həsənovun bir vaxtlar atdığı daşlar indi özünə qayıdır, bumeranq kimi…\nBu gün Bakı Ağır Cinayətlər Məhkəməsinin hökmü ilə Əli Həsənovun cinayət işi üzrə təqsirləndirilən bacanağı Ədalət Vəliyevə məxsus Bakı şəhəri, Yasamal rayonu, 525 məhəllə, Mətbuat prospekti, 23 ev ünvanında yerləşən ümumi sahəsi 12 535,9 kv/m-dən ibarət olan, dəyəri 36 milyon manatlıq əmlakı və prokurorluğun depozit hesabına qoyulmuş 1 milyon manat pul vəsaiti müsadirə olunub.\nGörəsən Əli Həsənovun bacanağında 37 milyon pul haradan imiş. Bu az qala bir rayonun büdcəsidir.\nƏlbəttə, Əli Həsənovun dövlətdən oğurladığı və rüşvət kimi aldığı 100 milyonlar onun qohumlarının, bacanağının, qaynının adına sənədləşdirilib.\nTəkcə Əli Həsənovun xanımı Sona Vəliyevaya məxsus “Kaspi” təhsil mərkəzində ciddi yoxlama aparılsa, yüz minlərlə vergidən yayınma ortaya çıxa bilər.\nTəsəvvür edirsiniz, Bakıda qalmağa balaca daxma tapmayan Əli Həsənov o qədər həddini aşdı ki, evləri, mənzilləri bir-bir deyil, mərtəbə-mərtəbə almağa başladı. Yəni yeni tikilən göydələnlərdə Əli Həsənova məxsus mərtəbələr var.\nƏli Həsənov bunları hansı pulla əldə edib ?\nBəlkə, ömür boyu görmədiyi, hətta dəfnində iştirak etmədiyi dədəsindən qalıb ?\nBəlkə, həyat yoldaşı Sona xanımın yazdığı kitablardan qazanıb ?\nKeçmiş həmkarları, hətta onunla bir partiyada təmsil olunan vəzifə sahibləri Əli Həsənovun barəsində nələr demir ?\nƏli Həsənov Moskvada oxuyanda Ə.Vəzirova tərfilər deyirdi, sonra Tamerlan Qarayevin qoltuğuna qısıldı, sonra qardaş dediyi “Quska”nın tərəzisini çəkməyə başladı, sonra güc-bəla ilə özünü YAP-a soxa bildi.\nBu adam çətin günlərində evində qarındolusu çörək yediyi kimləri “baqaja” qoymadı ?\nBir daha deyirik ki, bu adam barəsində heç vaxt yazı yazmamışıq.\nHətta Əli Həsənov özünü gələcək prezident, xanımı isə özünü 1-ci ledi kimi aparanda da bu adam bizim hansısa yazının mövzusu olmayıb.\nAmma bu adam bizə qarşı heç bir əxlaq normasına, insanlığa sığmayan hərəkətlər edib.\nBəli, biz zamanında bildiklərimizi gərək birbaşa möhtərəm Prezidentimizə çatdıraydıq.\nAmma keçmiş olsun deyirik.\nHər kəs əkdiyini bir gün biçəcək. Əli Həsənov da həmçinin.\nBəli, artıq Əli Həsənov quyunun ortasında gözləməkdən gözləri qaralıb. Özü də yaxşı bilir ki, növbə ona çatır. Yəqin ki, yaxın zamanda Əli Həsənovun da kəndirini kəsəcəklər.\nBiz kiminsə kəndirinin kəsilməsinə sevinmirik. Sadəcə, ilahi ədalət deyilən dəyər var, o pozulmamalıdır. Və hər kəs layiq olduğu cəzanı almalıdır.\nP.S Əli Həsənov, yadındamı bizim həbsdən çıxmağımıza illərcə mane oldun, əzizlərimizin ürəyi partladı, dünyasını dəyişdi, xəstələrimizin dünyasını dəyişənə qədər yanında olmağımıza imkan vermədin. Bizim üçün əlindən gələn pisliyi etdin. Budur, bizim başımıza gələnlər sənin də başına gəlir. Həyat yoldaşında xərcəng tapılıb, özün ürək xəstəsisən, evində, ailəndə, bütün qohum-əqrabən də gecələr qorxu içərisində yatırlar, cünki nəslinlə birgə Ulu Öndərimizin ailəsinə etdiyin xəyanət, büdcəmizdən oğurladığınız pullar sizi gecə-gündüz narahat edir. Bu ğündən etibarən Hüseyn Cavid prospektinin sonunda, iki binanın arasında tikdirdiyin möhtəşəm obyektdən başlayıb sonuncu köşkə qədər hamısının siyahısını dərc edəcəyik. İncimə bizdən, çünki haqqın yoxdur.\nƏli Həsənovun bacanağının 36 milyon manatlıq əmlakı MÜSADİRƏ EDİLDİ Eldar Həsənovun məhkəməsinin vaxtı məlum oldu - YENİLƏNİB Türkiyənin dövlət qəzeti Əli Həsənovu "FETÖ"çü adlandırdı Əli Həsənovun qardaşı İsa Həsənov da aradan çıxır…-Ölkədən qaçmağa hazırlaşır? ANS-dən Əli Həsənovla bağlı AÇIQLAMA Eldar Həsənovun ayaqları tutulub Məhkəmə Eldar Həsənovla bağlı QƏRAR VERDİ Vüqar Səfərli istintaqda Ramiz Mehdiyevin adını çəkdi: “Göstərişləri o verirdi” “Əli Həsənov iddia edirdi ki, guya ANS terroruçulara kömək edir...” Əli Həsənovun Bakıdakı buyruqqulusu kimdir? - İDDİA Bu gün Eldar Həsənovun ev dustaqlığına buraxılmasına dair şikayətinə baxılacaq Əli Həsənovun oğlunun qəribə hobbisi — Qızıl unitazlardan istifadə edir Bakı sakini “Lotu Quli”yə görə bıçaqlandı Əli Həsənovun baldızı da işin içində olub Əli Həsənov şantaja keçir: Siyasi alver Əli Həsənovun oğlu məhkəməyə verildi - Külli miqdarda borcu var Əli Həsənov tapıldı "Eldar Həsənovun sağlıq durumu yaxşı deyil" - Qardaşından AÇIQLAMA Eldar Həsənovun məhkəməsi təxirə salındı Əli Həsənov obyektini 3 milyona satışa çıxarıb Əli Həsənovun qudası MƏHKƏMƏYƏ VERİLDİ Xalq şairi Əli Həsənovu "TOPA TUTDU" - "Onun Fətullah Gülənlə əlaqələrinin olması..." Eldar Həsənov prokurorun suallarını cavablandırdı Əli Həsənov xəstəxanadan qaçıb? – Müalicə aldığı klinika “burada deyil” dedi Vüqar Səfərlinin müsadirə edilən əmlakının SİYAHISI Vaqif Həsənov problemlə üzləşib - İLGİNC İDDİALAR... Əli Həsənovun qardaşı da işdən çıxarıldı Əli Həsənov "Klivlend"də müalicə olunur “Gərək Əli Həsənovu həbs edəydilər” - Elçin Şıxlı Əli Həsənov Azərbaycana gətirildi


"Fəridə" filmi təqdim olunacaq » Manera.Az\n"Fəridə" filmi təqdim olunacaq\n“Narimanfilm” kinostudiyası “Fəridə” tammetrajlı bədii filmin istehsalını başa çatdırıb.\nManera.az xəbər verir ki, 1994-cü ildə təsis edilən, müxtəlif diapazonlu və büdcəli layihələrin həyata keçirilməsində rol oynayan “Narimanfilm” kinostudiyası, bu dəfə Sankt-Peterburq Yeni Kino Məktəbi ilə əməkdaşlıq edərək “Fəridə” filmini çəkib.\nFilmin mövzusuna əsasən hadisələr Azərbaycanın Xınalıq kəndindən başlayaraq Rusiyanın Sankt-Peterburqa şəhərində cərəyan edir. Belə ki, Fəridə adlı gənc qadın həyat yoldaşı Muradı axtarmaq məqsədilə Sankt-Peterburq şəhərinə üz tutur. Muradın harada olduğu haqqında heç bir məlumata malik olmayan qadın böyük şəhərdə bir çox çətinliklər yaşayır ki, nəticədə də onun bütün həyatı alt-üst olur.\nDram janrında lentə alınan filmin əsas çəkilişləri Sankt-Peterburq şəhərində aparılıb. Filminin premyerasının 2020-ci ilin yay aylarında Bakıda keçirilməsi planlaşdırılır.\nFilmin ssenari müəllifi və rejissoru Kseniya Laqutina, operatoru Dmitriy Naqovskiy, səs rejissoru Aleksandr Demyanov, prodüseri Nəriman Məmmədovdur.\nRollarda iştirak edirlər: Məryəm İbrahimova, Abdukərim Nasirov, Dilya Ulaşeva və b.Бесплатные шаблоны для 10.5Forex Портал для чайников\n“Edam günü” filmi mükafata layiq görülüb\nƏməkdar artistimiz Sankt-Peterburq səhnəsində\n“Əlvida, Smidt” adlı yeni film çəkilir


Səbuhi Məmmədli: "Vaxtım olsa səmavi kitab da yazaram"\nKulis.Az-ın kitabla bağlı suallarına tanınmış jurnalist Səbuhi Məmmədli cavab verir.\n- Əlifba istisna olmaqla, ilk oxuduğum kitabı xatırlamıram. Amma yox, məncə qara cilddə olan “Azərbaycan nağılları”dı.\n- Kitab oğurlamaq imandandır.\n- Var, həyat yoldaşımla müştərək.\n- O məşhur tamaşada deyildiyi kimi: “Ləgənnən”. Seymur Baycandan tutmuş Qan Turalıya qədər... Amma etiraf edim ki, mənim yazıçım olmasa da, Tural ciddi yazıçıya oxşayır.\n- Məktəb yox təbii, az qala 30 il keçir məktəbi bitirməyimdən. Universitet isə ən yaralı yerimdir. Birinci kursun ilk semestrində nümunəvi tələbə kimi kitabla dərsə gedirdim. Amma daxil olduğum fakültənin adaşım Axundov demişkən puç və əfsanə olduğunu görüb oxumağın başını buraxdım. Düzdür, sonralar Freydin “Psixoanaliz”indən diplom işi yazmaq cəsarətində belə bulundum. Amma BDU mənə heç nə vermədi, əvəzində 5 ilimi oğurladı. Təsəvvür edin, mən diplomumu 17 ildən sonra gedib götürdüm. O da ona görə ki, həmin gün universitetin yanından keçirdim. Vaxtım da vardı. Dedim gedim diplomu alım da.\n- Düzünü desəm, oxumağı.\n- Səhifəni qatlayıram.\n- Əzbərləmə qabiliyyətim sıfır rəqəminin üstündədir.\n- Yox, məncə.\n- Bizim efir məkanımızın düşük manıslarla dolduğunu bilirsiniz. Bu “debillər” 300-400 söz ehtiyatı ilə qeybət məkanına çeviriblər teleməkanı. Təbii, savadlı olmalıdır. Məsələn, bu sırada Faiq Ağayevə qibtə eləmək olar. Adam həddindən artıq mütaliəlidir. Yadımdadır, hansısa kanalda bir intellektual yarışma gedirdi, Həmid Herisçini vurub sıradan çıxardı.\n- Sonuncu kitabım Liam Foksun “Şahə qalxan dalğalar. Yeni eranın çağırışları ilə üz-üzə” kitabıdır. Möhtəşəmdir…\n- Qibtə edirəm. İmkanım olsa əlindən öpərdim.\n- Çünki məsuliyyətlidirlər. Tamaşaçı qabağına çıxdıqlarını anlayırlar. Mən Azərbaycan telekanallarına baxmağa qorxuram. Ona görə də izləmirəm.\n- Düzü, dünyanın qaynar nöqtələrindən hazırladığım reportajlara bir az əl gəzdirib kitab halına salmaq istəyirdim. O kitabı gənc reportyorlar üçün dərslik səviyyəsinə belə salardım. Amma maddi imkan yoxdur. Bir-iki hekayəm var, Kulis.Azda yayımlanıb. Biri də var, onu yəqin ki, burada, yəni Azərbaycan məkanında çap etdirmək, ya da yayımlamaq mümkün olmayacaq. Qarabağ mövzusundadır.\n- Çoxunu şəxsən tanıyıram. Bir neçəsiylə bir yerdə də işləyirəm. Mənim yazıçılarım deyillər. Amma “balaca Şərif” deyə çağırdığım Ayxan Ayvazdan nəsə çıxacaq.\n- Mo Yanı tanıyırsız?\n- Hə, “Yekə döşlər, iri budlar”ı yazıb.\n- Vaxt, maddi imkan olsa, sərin və səssiz bir meşəyə çəkilib acığa birini də özüm yazaram (gülür). Amma tam ciddi, o birilərini demirəm, "Tövrat" yazmaq bir az çətin gələr. Ümumilikdə, bəşər övladının ziyanına işləyib o kitablar. Qorxuram oxumağa.\n- Son olaraq oxuculara sözünüz.\n- Kitab oxuyun.


Martın sonundan etibarən "PCI`2012"-nin materialları "IEEE" (Institute of Electrical and Electronics Engineers) təşkilatının bazasına (IEEE Xplore) daxil edilib. Siyahıda Azərbaycan da daxil olmaqla, dünyanın müxtəlif ölkələrindən olan alim və mütəxəssislərin 150-yə yaxın məqaləsi yer alıb.\n"ICTnews" elektron xəbər xidmətinə bu barədə məlumat verən AMEA İnformasiya Texnologiyaları İnstitutundan (İTİ) bildirilib ki, "Kibernetika və informatika problemləri" IV Beynəlxalq konfransı (PCI`2012) 12-14 sentyabr 2012-ci il tarixlərində İTİ-də keçirilib.\nTədbirin seksiya iclaslarında informasiya və kommunikasiya texnologiyaları; intellektual texnologiyalar və sistemlər; seysmik cihazlar, sistemlər və texnologiyalar; modelləşdirmə və identifikasiya; ədədi üsullar və hesablama texnologiyaları; tətbiqi stoxastik analiz; idarəetmə və optimallaşdırma və sosial-iqtisadi sistemlərdə qərarların qəbul edilməsi üzrə elmi mövzuları əhatə edən məruzələr dinlənilib.\nİclaslarda müasir dünyada kibernetika və informatikanın inkişaf tendensiyaları və perspektivləri, bu sahələrdə mövcud problemlər və onların həlli yolları müzakirə edilib.


ÜRƏK QAPAQLARI | HekimTap\nÜrəkdə qan axını və hemodinamik stabillik qapaqlarla tənzim olunur. Qapaqlar ürək boşluqları arasında və ürək boşluqları ilə damarlar arasında yerləşir. Ürəyin həm sol, həm də sağ mədəciyində birtərəfli «gətirici» və birtərəfli «çıxarıcı» qapaqlar vardır. Sağ qulaqcıqla sağ mədəcik arasında üçtaylı qapaq, sağ mədəciklə ağciyər arteriyası arasında pulmonar qapaq yerləşir. Sol qulaqcıqla sol mədəcik arasında mitral qapaq, sol mədəciklə aorta arasında aortal qapaq yerləşir.\nQapaqlar ürəyin daxili qişasından (endokarddan) əmələ gələn büküşlərdir. Hər bir qapaq aparatı fibroz həlqədən və ona birləşmiş qapaq taylarından ibarətdir. Mitral və pulmonar qapaqlar iki taydan, trikuspid və aortal qapaqlar üç taydan ibarətdir. Qapaqların mürəkkəb makro- və mikrostrukturu onların möhkəmliyini, elastikliyini təmin edir. Qapaq strukturları müxtəlif gərginliyə məruz qalır; məsələn, sol mədəciyin sistolası zamanı mitral qapaq taylarının səthindəki gərginlik, xordaların taylara birləşdiyi nöqtələrdəki gərginlikdən 500-800 dəfə azdır.\nÜrək qapaqları insan ürəyinin normal fizioloji fəaliyyətinin vacib və ayrılmaz hissəsidir. Qapaqların zədələnməsi zamanı ürəyin işi ciddi şəkildə pozula bilər. Qapaq zədələnmələri anadangəlmə və ya qazanılmış, stenoz (daralma) və ya çatmamazlıq şəklində olur.\nAnadangəlmə qapaq qüsurları yalnız cərrahi yolla müalicə olunur. Qazanılmış qapaq qüsurları ağır hallarda cərrahi, başlanğıc mərhələlərdə medikamentoz yolla müalicə olunur, bu zaman qüsurun törətdiyi xəstəliyin dərman müalicəsi aparılır (məsələn, ürək çatmamazlığı, tromboemboliyaların profilaktikası, səyrici aritmiyanın profilaktikası və müalicəsi və s.). Cərrahi müalicədə bioloji və süni qapaq protezlərindən istifadə olunur.


18-08-2015 / 22:46\nDelta Telecom şirkətinin şəbəkəsi üzrə daxil olan internet trafikin həcmi iyun ayı ilə müqayisədə iyul ayında 58,6 faiz azalıb və 60 qiqabit təşkil edib.\nXəbərlər-in verdiyi məlumata görə, bu barədə şirkətin hesabatında məlumat verilir.\nŞəbəkənin yüklənmə dinamikası sutkanın saatlarından asılı olaraq dəyişir. Ən böyük yüklənmə - 60-70 qiqabit gecə saatlarına (21:00 – 00:00) təsadüf edir. Səhər saatlarında bu göstərici 5 qiqabitə kimi enir.\nDelta Telecom-un məlumatına əsasən, iyun ayı ilə müqayisədə iyul ayında çıxan trafikin həcmi 50 faiz aşağı düşərək 10 qiqabit təşkil edib.\nAvqustun 15-ə olan məlumata görə, son istifadəçiyə kimi çatdırılan ən böyük internet trafikin həcmi dövlət provayderi BakinterNet-in (26,51 faiz) payına düşüb. İkinci yerdə 19,86 faizlə Aztelekom, üçüncü yerdə isə 9,5 faizlə Uninet gəlir.\nQalan 44,13 faiz aşağıdakı şirkətlər tərəfindən istifadə edilib: AlfaNet, Azintex, Eurotelecom, Smart Systems, AG Telecom, Azedunet, Caspel, QlobalNet, Ultel, Avirtel, AzStarNet, Castel, MegaTelecom, Azerin, Stellford, Nakhchivan, Azeronline, Azqtel, DATAPlus, Azərbaycan Rabitə və Yüksək Texnologiyalar Nazirliyi Məlumat Hesablama Mərkəzi, AzEuroTel, Bakcell, Eurocel və TransEuroCom.


Yol polisinin törətdiyi qəzanın VİDEOsu yayıldı - Unikal.org\nYol polisinin törətdiyi qəzanın VİDEOsu yayıldı\nXəbər verdiyimiz kimi, dünən günorta saatlarında Bakı-Sumqayıt yolunda ağır yol qəzası baş verib.\nUnikal.org bildirir ki, hadisə şahidlərinin Avtosfer.az-a verdiyi məlumata görə, Bakı istiqamətində hərəkətdə olan 3 avtomobil Beynəlxalq Avtovağzalın yaxınlığında toqquşub. Onlardan biri Dövlət Yol Polisinə məxsus patrul avtomobili olub. Hətta zərbə o qədər güclü olub ki, DYP avtomobili yerində fırlanaraq üzü Sumqayıt istiqamətində dayanıb. Şahidlər bildirir ki, qəzada ən çox əzilən də elə DYP maşını olub. Onun arxa və yan tərəfi əzilib, maşının bir neçə detalı qoparaq ətrafa səpələnib.\nEhtimal olunur ki, DYP maşını qəzaya düşən avtomobillərdən birini təqib edərkən toqquşma baş verib.\nAPA-nın yaydığı məlumata görə, Dövlət Yol Polisi əməkdaşlarının olduğu 99 YP 734 dövlət nömrə nişanlı Â«BMVÂ» markalı avtomobillə 06 BE 009 dövlət nömrə nişanlı "Audi markalı minik avtomobili toqquşub. Qəza nəticəsində 99 YP 734 dövlət nömrə nişanlı Â«BMVÂ» markalı avtomobil yararsız vəziyyətə düşüb. "Audi markalı minik avtomobilinə isə qismən ziyan dəyib. Xəsarət alan yoxdur.\nBu gün həmin qəzanın videosu sosial şəbəkələrdə yayılıb. Videodan belə məlum olur ki, DYP əməkdaşı maşını yüksək sürətlə idarə edir və görünür başı nəyəsə qarışdığı üçün qarşıya baxmır. Çünki bu vəziyyətdə qəzaya düşmək yalnız sürücünün diqqətinin başqa yerdə olması nəticəsində baş verə bilər. Videodan da göründüyü kimi, DYP əməkdaşı sükanı son anda qaçırmağa çalışır, lakin artıq toqquşma baş verir. Tormozu isə qəzadan sonra basır-¦\nPrezident Ramin Quluzadəni VƏZİFƏSİNDƏN AZAD ETDİ


Aşağıda ən çox verilən suallarımızın cavabları verilmişdir. Burada cavab tapa bilmirsinizsə, bizə müraciət edin.\nSaytdan necə istifadə edirəm?\nSoNuker.com-a daxil olduqda, yuxarı başlıq menyusundakı “Giriş / Qeydiyyatdan keçmək” bağlantısını vurun.\nBundan sonra Google (YouTube) hesabınıza daxil olmağınız tələb olunur. Hesabınıza daxil olduqdan sonra sadəcə tətbiq icazələrini qəbul edin və üzvünüzün portalına yönəldiləcəksiniz.\nXahiş edirik unutmayın: giriş məlumatınızı əldə etmirik və ya YouTube hesabınıza girişimiz yoxdur. Hesabınız SoNuker.com'u SoNuker və ya başqa bir şəxsin giriş əldə etməsindən narahat olmadan təhlükəsiz istifadə edə bilər.\nÜzvün portalında olduğunuzda sizə Basic, Starter (Ən Populyar), Enterprise və Celebrity daxil olmaqla 4 SoNuker planı təqdim olunur. Xüsusi ehtiyac və tələblərinizdən asılı olaraq, Pulsuz bir planla və ya kiçik bir aylıq ödənişlə getmək, Müəssisə və ya Məşhur planı kimi ödənişli bir planla getmək qərarına gələ bilərsiniz.\nSoNuker nə dərəcədə təhlükəsizdir?\nSoNuker.com, 1,000,000-dən çox üzv tərəfindən etibarlı və etibarlı bir xidmətdir, böyüdükcə dəqiqə artır! Məxfiliyiniz və təhlükəsizliyiniz bizim 1 nömrəli hədəfimizdir, bu səbəbdən 256 bit şifrələmədən istifadə edərək veb səhifəmizi çox güclü kodlaşdırma və təhlükəsiz şəkildə qorumuşuq.\nHesabımın giriş məlumatları SoNuker-də saxlanılır?\nYOX! YouTube / Google giriş məlumatlarınızdan heç birini əldə etmirik və şəbəkə sizə abunəçiləri düzgün şəkildə çatdıra bilməsi üçün yalnız kanal adınızı, kanal URL və e-poçt ünvanlarımızı verilənlər bazamızda saxlayırıq. Daha heç nə!\nPulsuz Planlar FAQ\nPulsuz Plan Ətraflı\n"Aktivləşdir" düyməsini vurduğunuzda, başqa 20 kanala abunə olmağınız və 20 video bəyənməyiniz lazım olan bir səhifəyə yönləndiriləcəksiniz. "Aktivləşdir" düyməsini vurduqdan sonra kanallara uğurla abunə olmaq və videoları bəyənmək üçün səhifədə yazılmış təlimatları izləyin.\nBir kanalı bəyənməyə və ya abunə olmağa çalışarkən hər hansı bir problem yaşarsanız, yeni bir kanal göstərmək üçün "Atla" düyməsini vurun. 20 kanala uğurla abunə olduqda və 20 videonu bəyəndiyiniz zaman, Başlanğıc planı aktivləşəcək və 10 saatlıq aktivləşdirmə müddəti ərzində 12 abunəçi qəbul edəcəksiniz.\nBu yeni sistem çox effektivdir və düyməni yenidən aktivləşdirmədən əvvəl 10 saatlıq işarədən əvvəl bütün 12 abunəçini sizə geri qaytaracaq, ancaq bəzi insanların abunəliyinizi ləğv edə biləcəyini və bunun da təxminən 7- almanıza səbəb ola biləcəyini unutmayın. Hər aktivasiya zamanı 10 abunəçi. SoNuker vasitəsilə əldə edilmiş digər istifadəçilərdən abunə olanlar avtomatik olaraq qadağandır.\nİstədiyim və abunə olduğum zaman, sistem mənim tamamladığımı təsdiq edə bilməz.\nEdə biləcəyimiz ilk təklif, hazırda istifadə etdiyiniz hesabdan fərqli bir hesabla youtube.com-a daxil olub veb saytımızda abunə olmağı sınamaqdır. Xidmətləri almaq istədiyiniz kanalla SoNuker.com-a daxil olma qabiliyyətiniz var, ancaq bir planı aktivləşdirin və fərqli bir youtube.com hesabından istifadə edərək bəyən / abunə ol. Xahiş edirəm əvvəlcə bunu sınayın. Bu işə yaramırsa, digər təkliflərimizi oxumağa davam edin.\nÇox tez-tez, bu problem sizin bağladığınız IP ünvanı gün ərzində çox sayda kanala abunə olduğu üçün baş verir. Maksimum sayı təxminən 75-dir, buna görə eyni gündə veb saytlarımızı və bəlkə də başqa bir sub4sub veb saytını istifadə etmisinizsə, bu həddə çatmısınız.\nBir VPN və ya Proxy istifadə edərək İnternetə qoşulmuş olsanız, ictimai istifadə olunan IP adreslərinin də bu həddə çatması mümkündür.\nDərhal təklif edə biləcəyimiz ən yaxşı həll yolu 24 saatdan sonra yenidən cəhd etmək (eyni gündə birdən çox sub4sub veb saytını istifadə etmisinizsə) və ya hazırda istifadə edirsinizsə VPN və ya Proxy bağlantınızdan ayrılmağınızdır.\nBundan əlavə, bir YouTube hesabı maksimum 2,000 kanala abunə ola bilər. Əvvəllər 2,000 başqa kanala abunə olmusunuzsa, bu, səylərinizi uğurla qeyd edə bilməməyinizin səbəbi ola bilər. Bu vəziyyətdə həll, abunəlikləri geri almaq istədiyiniz kanalla veb saytımıza daxil olmaq və sonra bir planı aktivləşdirdiyiniz zaman fərqli youtube.com hesabına daxil olmaqdır.\nBir planı aktivləşdirməyə çalışıram, amma sistem kanallara abunə olmağıma icazə vermir.\nHər hansı bir səbəbdən bir kanala abunə olmaqda çətinlik çəkirsinizsə, sadəcə yeni bir kanal yükləmək üçün sarı “Atla” düyməsini basın. Yeni kanal yükləndikdən sonra buna abunə olmağa cəhd edə bilərsiniz və işləməlidir.\nƏgər işə yaramırsa, yenidən daxil olmaq üçün səhifənin yuxarı hissəsindəki “Giriş” düyməsini basın və sonra qaldığınız yerə davam edə bilərsiniz. Bu səhifəni yeniləyəcək.\nPulsuz planımı necə ləğv edə bilərəm?\nPulsuz planınızı ləğv etmək asandır. Sadəcə SoNuker.com-a daxil olmayın və xidmətlərimizdən istifadə edin; artıq yeni abunəçiləri qəbul etməyəcəksiniz və göndərməyəcəksiniz. Xahiş edirəm unutmayın ki, SoNuker.com ilə istifadə zamanı abunə olduğunuz kanallar digər istifadəçilərə qarşı ədalətli olmaq üçün hesabınızda qalmalıdır.\nMüəssisə, Elit və Məşhurların planları ilə bağlı suallar\nMüəssisə, Elit və Məşhurların Planı Təfərrüatları (Ödənişli Planlar)\nMüəssisə, Elit və Məşhur planları müxtəlif səbəblərə görə çox populyardır.\nBu planlardan birinə abunə olduğunuzda hər gün avtomatik olaraq 10% avtomatik olaraq 15-20 abunəçi (Müəssisə), 30-40 abunəçi (Elit) və ya 60-100 abunəçi (Məşhur) alırsınız. Bəzi istifadəçilər abunəlikdən çıxacaqlar və hər aktivləşdirmədən sonra abunəçilərin təxminən 70-80% -ni tərk edəcəklər.\nPulsuz Planlardan fərqli olaraq, bu ödənişli planlar 100% avtomatikdir, yəni qeydiyyatdan keçdikdən sonra bir daha SoNuker-a qayıtmaq məcburiyyətində deyilsiniz. Hesabınız təhlükəsiz və sabit bir sürətlə böyümək üçün avtomatik olaraq sizə hər gün yeni abunəçilər verəcəyik!\nBu planlar üçün aldığımız qiymətlər əksər veb saytların bizim təqdim etdiyimiz kimi təbii görünən gündəlik artım əvəzinə hamısını bir anda çatdıran “saxta” abunəçilərdən alacaqlarından xeyli azdır. Müəssisə, Elit və Məşhurlar planları böyüməyinizin təbii görünməsini təmin edir və qiymətin bir hissəsinə başa gəlir!\nEnterprise, Elite və ya Celebrity planını aktivləşdirdim, amma abunəliyim aktiv deyil.\nMüəssisə, Elit və ya Məşhur planını müvəffəqiyyətlə satın aldıysanız, lakin abunəliyiniz aktiv deyilsə, xahiş edirik bizimlə əlaqə qurun və bizə əməliyyat və ya qəbz səhifəsinin ekran görüntüsünü və bizə lazım olan bütün məlumatları verəcək kanal URL göndərin. Sənə kömək.\nMüəssisə, Elit və ya Məşhur planını 24 saatdan az müddətə aktivləşdirdim və hələ abunəçi almadım.\nMüəssisə, Elit və ya Məşhur planını satın aldığınız zaman, kanalınız bir neçə saat ərzində şəbəkəyə daxil olur və sonra ilk gününüzün başlanğıcı olan 24 saat ərzində şəbəkədə qalır. Bu 24 saatlıq müddətdə abunəçilərinizin gündəlik kvotasını alacaqsınız və ertəsi gün dövr yenidən təkrarlanır. Unutmayın ki, abunəçilər dərhal gəlmirlər, lakin hamısı hər gün 24 saat ərzində çatdırılır.\nAbunəçilərim abunə olmurlar. Nə baş verir?\nBu suala cavab vermək üçün bir neçə amil nəzərə alınmalıdır. Budur bilmək istədiyiniz şey:\nSoNuker xidmətindən istifadə etdiyiniz zaman statistika göstərir ki, hər gün aldığınız abunəçilərin təxminən 70-80% -i hesabınızda qalır. Bununla birlikdə, zərərləri ödəməyə kömək etmək üçün tez-tez əlavələr təqdim edirik.\nOnların hamısının hesabınızda qalmamasının səbəbi bəzi insanların qaydalara riayət etməməsi və abunə olmalarının, lakin buna görə qadağan olunduğunu və / və ya cəzalandırıldığını və YouTube da bəzi abunəçiləri avtomatik olaraq silməkdədir.\nBundan əlavə, YouTube-un son alqoritmləri, çatdırılan abunəçilərin bir hissəsini tez-tez silir. YouTube-un silmə miqdarını azaltmaq üçün yeni videoların yayımlanmasına və videolarınızdakı baxış və bəyənmələrin artırılmasına diqqət yetirməlisiniz. Baxışlardan daha çox abunəçiniz varsa, bunun baş verməsi məntiqli deyil, buna görə YouTube daha çox abunəçini silməyə meylli olacaq.\nAldığınız abunəçilərin keyfiyyəti İnternetdə satın alınmaq üçün ən yüksək səviyyədədir və aylıq aldığınız miqdar, müəssisə və ya Məşhur planlarının ucuz qiymətə istənilən veb saytdan əldə edə biləcəyinizdən daha böyükdür. Müştərilərimizin əksəriyyəti xidmətdən çox məmnundurlar, çünki bu, həqiqətən onların kanallarını əlverişli qiymətə böyüməsinə kömək edir.\nXidmətimi ləğv edib geri qaytarmaq istərdim.\nBir abunə planı satın alırsınızsa və xidmətdən məmnun deyilsinizsə, abunə ödəmə tarixinizdən sonra 3 gün ərzində bizimlə əlaqə qurun, abunəliyinizi tamamilə geri qaytarıb ləğv edəcəyik. Abunə ödənişinizdən 3 gün keçdikdən sonra bizimlə əlaqə saxlasanız və geri ödəmə tələb etsəniz, komandamız hesabınızı nəzərdən keçirəcək və sonumuzdakı bir səhv səbəbindən varsa, sifarişinizi tamamilə geri qaytaracağıq və ya təxmini məbləği geri qaytaracağıq ayda istifadə olunmamış günlər və ya xidmətimizə abunə olduğunuzdan 7+ gün sonra bir şey geri qaytarmamaq.\nGeri pul aldım, amma sifarişimi geri qaytarmağımı istəmədim.\nBəzən istifadəçilər eyni xidmət üçün çoxsaylı sifarişləri hətta özü də bilmədən yerləşdirirlər. Bunun nə vaxt baş verdiyini əl ilə nəzərdən keçiririk və əksər hallarda istifadəçinin bunu etmək niyyətində olmadığı bizə bəllidir. Bundan sonra artıq sifariş (lər) i ləğv edib geri qaytaracağıq, lakin 1 xidmətimizi davam etdirin ki, xidmətimizi davam etdirə biləsiniz. Geri ödəmələr hesabınıza qayıtmaq üçün ümumiyyətlə 10-15 iş günü çəkir.\nBir Müəssisə, Elit və ya Məşhur abunəliyini satın aldığınız zaman avtomatik olaraq hər ayın eyni günündə faturalandırılacaksınız. Bir nöqtədə artıq SoNuker abunəliyinizə ehtiyacınız yoxdursa, sadəcə Bizimlə Əlaqə səhifəmizə bir mesaj göndərin və hesabınızı cari ay abunəliyinizin sona çatması üçün təyin edəcəyik.\nMəsələn, ayın 23-cü günü yazdınız, ancaq növbəti ayın 10th-də hesabınızı ləğv etməyiniz barədə bizə yazın, hesabınızı 13 gündən sonra, cari ay abunəliyinizin sonunda ləğv edəcəyik. Dərhal ləğv edilməsini istəsəniz, bizə bildirin və biz də sizin üçün edə bilərik.\nHər hansı bir müddətə abunə olmaq məcburiyyətində deyilsiniz, ancaq ləğv etməyə hazır olduğunuz zaman bizə yazmalı olacaqsınız. Bundan sonra onu idarə edəcəyik və sizə təsdiq mesajı göndərəcəyik.\nÖdənişli xidmətdən cəmi 1 ay istifadə edə bilərəmmi?\nYerli ödəmə seçimimizdən istifadə edərək ödənişli bir planı aktivləşdirə və istədiyiniz zaman planınızı ləğv edə bilərsiniz. Ödənişli bir plan üçün qeydiyyatdan keçdikdən sonra bizə sadəcə elektron poçt göndərin və hesabınızı bir aylıq müddətdən sonra bitirəcəyik və bir daha sizə hesab göndərilməyəcəkdir.\nKredit kartı yoxdur? Problem deyil! Hədiyyə kartı ilə ödəyin!\nArtıq Enterprise, Elite və ya Məşhur planlarınızı hədiyyə kartlarından istifadə edərək ala bilərsiniz!\nOpenbucks-dan "Hədiyyə kartları ilə ödəyin" istifadə üstünlükləri\nQAZANMAQ: Nağd pulunuzu hədiyyə kartına yükləmək üçün +150,000 yer.\nYOXDUR: Yenidən yükləmə, istifadə və aktivasiya haqqı yoxdur! Sadəcə pulunuz - bir hədiyyə kartındadır.\nTəhlükəsiz: Hədiyyə kartları ilə ödəmək üçün qeydiyyatdan keçməli və şəxsi / bank məlumatı verməlisiniz.\nASAN: Masaüstündə, planşetdə və ya mobil telefonda hədiyyə kartları ilə mağaza edin və ödəyin.\n1. CVS / Pharmacy, Dollar General və ya oBucks-dan hədiyyə kartı alın: Poçt kodunuzu daxil edərək ən yaxın pərakəndə yerinizi yoxlaya bilərsiniz.\n2. SoNuker hesabınıza daxil olun və "Enterprise", "Elite" və ya "Celebrity" ilə yüksəltmək planlarını seçin.\n3. Ödəniş zamanı "Hədiyyə Kartları ilə Ödəniş" seçin və istədikdə hədiyyə kartınızın məlumatlarını daxil edin.\nBu belədir! İndi yeniləmənizdən ləzzət ala bilərsiniz!